Indiana state Hoosiers area ah minung 75,000 sii an i chun kho cang – The Cherry Par\nIndiana state Hoosiers area ah minung 75,000 sii an i chun kho cang\nCovid-19 Virus hrik kham nak sii Vaccine cu Indiana state Hoosiers area ah minung 75,000 sii an i chun kho cang.\nIU Health expert -Mithiam sang hna nih an zumh ningah cun Indiana aum mi tampi an i chun rih lai ti asi.\nCu caah hi Zawtnak sii an serchuah mi cu khoika hmun paoh ah nan rianttuan nak hmun company ti bantuk ah le sianginn ti bantuk nih an in offer- chunh dingin an in timhlamh piak asi ahcun el lo tein rak i chun colh uh. Fahnak le that lo nak zeihmanh aum lo. Hi sii -Vaccine chunh ruangah athi mi zong an um loh. Athi mi an um ti cu thawngpang dik lo asi.\n“Keimah pumpak hrimhrim in minung 5,000 tluk sii inn ah keimah pumpak in kan chunh mi hna an si tiah. IU Health ah Director of Infection Prevention attuan mi Kristen Kelley nih achim”. Kelley nih achim chap mi cu COVID-19 vaccine -sii cu ruahchannak (sign of hope) asi tiah apeh chap. Mah bantuk thawngpang cu a dik lomi asi. Hi bantuk sii -Vaccine an ser chuah khawh ruangah Virus-zawtnak tha lo cu a tlau hlei lo i a dih dong hlei loh. Cu caah kan tthutdir nak hmun kip ah ralring tein um ko rih hna usih. U.S Covid-19 case thar 20.2M asi. Athi mi 348K an si. Ref; Chin Cable Network Channel\nRelchap, Thantlang Mipi sin Nawlnak; Thantlang kan dinti meng 25 ahlaatnak hmunah ti pipe lung nih atlak ruangah ni (4)chung kan tuah nain minung thazang nih atuahkhawh lo caah Seh thazaang in tawlrel ahauh caah 25.12.2020 tiang Khuaiva dinti kan inpek khawh hna lo caah mipi nan sinah nawlnak kan vun tuah hi asi. 26.12.2020 ni in Sehthazaang in kan tawlrel lai caah aruahhlan ah mipi nan sinah dinti kan inpek khawh colh ko hna lai tiah Mipi nan sinah thawngthanhnak kan vun tuah.\nThantlang ah COVID-19 mizaw minung pahnih hmuh. Chin Ramkulh, Hakha Pengkomh, Thantlang khuapi ah Facility Quarantine in chiah mi minung pahnih hna sin in COVID-19 zawtnak 2021 January 2 zinglei sang ah hmuh an si tiah Thantlang sii-inn-uk sin in thawng kan theih. “Atu zawtnak hmuh mi hna hi Mandalay ah ngandamnak lei zohfel ah a kal mi an si. An rak kir le cangka in Thantlang ah Facility Quarantine in kan chiah mi hna an si,” tiah Thantlang sii-inn-uk nih The Hakha Post ah a chim.\nAtu zawtnak hmuh mi hna hi an pahnih in kum upa veve an si cang tiah theih a si. Thantlang khuapi chung ah Home Quarantine in a ummi minung 18 le Facility Quarantine in a um mi minung 15 an si. COVID-19 zawtnak a chuah ka in Thantlang ah zawtnak hmuh mi hi atu in minung pali an si. The Hakha Post\nRelchap ding thawngpang dang, AA NIH NLD MP-3 AN HRENMI AN CHUAH HNA. JAPAN ENVOY KAWA THAWNGIN REM NAK A CHUAK. NLD nih lawmhnak an chim. Arakan Army Chief Major General Thun Myat Niang le Myanmar Army Peace Committee Chief Lt. General Yapih hna nih 30 December, 2020 ah Online in Minutes-30 chung remnak an ceih hnu ah Rakhiang ram Taungkuk NLD MP-3 hna cu January 1,2021 ah khan Minpyia Khua pawng Minchuangtat ramri ah Army Helicopter in Western Army Commander Brigadeir Shoe Tint nih a va lak hna hnu ah Rakhiang CM U. Nyi Puh he Army Command Ann Hqr. Hall ah baihalnak an nei dih hnu ah Sittwe Khuapi ah an kalpi hna.\n← Breaking News: Thantlang Khuapi Cu Ralrin Peknak Thawng An Thanh Cang\nRev. Abraham Sang Nawl: Kum Thar In Nunning Thar Ah I Thawk Usih →


Tuzanlei Hakha Le Thantlang Kar Ah CDF Le Ralhrang Kahdohnak Thawngpang — Chin Miphun Tlangau\nAugust 20, 2021 Salai Ephraim CHIN 0\nThantlang ah Rallokap le Thantlang PDF an i kap.Tuni August ni 20 atubak ah thantlang ah rallokap le thantlang CDF in kah nak a cuak a tu hi Thantlang le hakha lam lei tlang cungah an i kap chuah mah tiah thawng kan theih. Hakha lei a ra mi ralhrang hna cu Thantlang mino PDF hna nih lam ah an rak bawnh hna i mah ti an i kah nak a si,Thantlang mino CDF le rallokap an i kahnak ah a thi mi le hliam tuar a um le um lo theih khawh a si rih lo.thantlang Mino CDF bawipa nih venghim ko hna seh.\nSalai Ngun San Aung hmurka relchap: Kan Miphun caah Pathian nih nangmah le keimah hman a kan duh.Joseph nih Egypt Siangpahrang inn chungkhar ah bawi dirhmun a phak i mithmai ttha a hmuh tikah a miphun a chungkhar kha a philh hna lo i mangttam in a luat ter hna.Moses nih Pharo rocotu pafa sinak dirhmun a phak tikah a miphun hawi hna Sal i an tan kha a philh lo i thetse ramcar chungah a miphun he harnak tuar kha aa thim deuh.\nA Poi Ko Kan Duh Lo Cem Mi Mindat Mipi Nih Ralhrang Pawl Porter An Phur Taktak Cang


Ni Hin Sandah Piak Nak I A Thi Mi Siangngakchia Nu Myat Tatat Khine A Kaptu Police Nan Da Win Cu Tlaih A Si Cang. – Chintanbo\nNi Hin Sandah Piak Nak I A Thi Mi Siangngakchia Nu Myat Tatat Khine A Kaptu Police Nan Da Win Cu Tlaih A Si Cang.\nNi hin sandah piak, Duh Lonak a langhter ve mi nu, Myat Tattat Khine Kaptu Palik Bawi! Nay Phyidaw zongah Ralkap duhlo sandah piaknak cu a linsa chin lengmang. Nihin Duh lonak langtermi chungin Siangngakchianu Mzh Myat Tattat Khine cu palik bawi Nyi Nanda timi pa nih a lu ah meithal in a kah i a ril.\nSianghngakchianu a kaptu palik pa Nanda win ti zongah ai timi pa cu biaceih zungah chuahpi a si tiah Myanmar bbc thawngzamhnak nih a langhter. Hi thawng pang ruangah mipi thinlin in an um i duh lonak langhtermi a let in a linsa kho tiah mitampi nih an chim.\nHi police pa hi,a tuah hin tlaih asi cang i,Court nih akonglam hi a ceih lai i,Upadi ningin azizut asi lai tiah thawng theih asi. Hi ruangah hin mipi lei cu an thin linchin thluahmah ko cang i,duhlonak sandah piak hi,a tunakin fak deuh in kan piak rih ko lai tiah an chim.\nUS Le Kawl Ralkap Karlak A Buai Chin Chin Cang.


The Cunning Man. Davies. 9780140248302. 0140248307 | BookRenter.com\nISBN: 9780140248302 / 0140248307 The Cunning Man by: Robertson Davies\nFollowing the mysterious death of Father Hobbs at the high altar on Good Friday, holistic doctor Jonathan Hullah takes a critical look at his past and at the individuals who shaped his life, and reevaluates his personal philosophies. Reprint. NYT.


Ralhrang Pawl Pul Rai An I Chawnh Tuk Ruangah Awlawk An Chawng Cang – Thechinlandtoday\nRalhrang Pawl Pul Rai An I Chawnh Tuk Ruangah Awlawk An Chawng Cang\nadmin July 4, 2021 Leave a Comment on Ralhrang Pawl Pul Rai An I Chawnh Tuk Ruangah Awlawk An Chawng Cang\nIntagaw Palek Sakhan Covid Zawtnak A Chawnmi An Tam Caah Sakhan Lockdown An TuahBago ramthen Intagaw Sakhan ah Sakhan-Hmu telh in palek chungkhar 23 nih Covid an i chawnh caah Sakhan cu a ning pi’n lockdown tuah asi.\n“Aluan cia ni zeimaw ah Palek pahnih cu hawthei lo in an um i zohfelnak an tuah hna hnu ah pathum,atu zingah Sakhan-Hmu telh in palek chungkhar 18 zawtnak hmuh an si tiah”min langhter duhlo mi pakhat nih achim.\nIntagaw Sakhan rian hna cu Bago no(13)Palek Sakhan tuanvo la mi an si.Bago peng ah June thla thawk in Covid a chawnmi 200 an si i cu chungah minung panga an nunnak a liam.Credit; The Chin Post\nKhuahring Tlang Chung Khua 13 Ah Uico Zuat Angah Ti Lai lo,Rak I Cawn Ve Cio Uh →\n← CHINRAM KULH AH COVID-19 MITHI 70 LENG AN PHAN CANG


Australia meikaang ruangah minung a zaza an zaam | THE CHIN EXPRESS\nAustralia meikaang ruangah minung a zaza an zaam\nPerth khuapi chaklei cu ni a linh tuk caah khua pawngah meikang a chuak i mi tampi an zaam cang. Perth ah Chinmi thong tampi kan um ve.\nNihnihni cun Chinmi tambik kan umnak Melbourne, Adelaide le Sydney zong a lin taktak lai\nInn 400 leng a kangh cang. Sianginn tampi an khar\nPerth — Western Australia state khualipi Perth pawng ramlak vawlei 20,000 hectares kau ah mei nganpi 3 an kang caah minung nunnak le inn caah thinphang tuk asi, tiah Australia media 9News nih a thanh.\nPerth khuapi chaklei um Yanchep, Mogumber le Wanneroo khua pawng hrawng vialte cu atutiang ‘ramlek meikang a um caah a himnak hmun ah ralring tein um uh…’ tiin cozah nih ralrin a pek peng rih hna. Inn le service station cheukhat cu mei nih a kangh cang hna. Sianginn tampi an khar.\nWanneroo khuami a zaza cu an inn an zaamtak cang, tiah The Australian media nih a thanh. Inn thong tampi cu mei nih a hrawh khawh men hna, tiah mipi thinphang in an um.\nMeithat tampi le zaanghleicawi khuami tampi nih meithahnak mawṭaw tampi le helicopter 4 le vanlawng hme 4 in an thah thluahmah lio asi.\nAustralia ram chung meithahnak vanlawng nganbik ‘Boeing 737’ zong New South Wales state in Perth khuapi ah an rung zuanpi cang.\nPerth (WA state) lawng si loin Queensland le NSW state zongah ramlek meikang an um len ve.\nNovember thla in atutiang ah Australia ram chung vawlei 2.5 million acres ah mei a kaang cang i inn 400 leng a hrawh cang, tiah Sky News media nih a thanh ve.\nAustralia ram ahcun December in February tiang hi Ṭhal caan asi, nain tutan cu kum dang nakin nilin a fak khun, khua cheukhat ahcun a pehpeh in ni 4 chung 40 degree celcius tiang a phan cang.\nAustralia Khuacaan Zohnak Zung nih, “South Australia state khua cheukhat ahcun nilin 45 degree celcius tiang a phan kho,” tiah a thanh.\nKhuacaan zohthiam Diana Eadie nih ABC media sinah “theih lo cun Australia Thlanglei state um Oodnadatta khua ahcun Australia tuanbia ah a linh bik lio 50.7C hmanh kha a lonh khawh men,” tiah a chim.\nNi a linh tuk caah burbuk le hramh an rocar tuk i amah tein meikaang a chuahnak si lai, cun mei a duahtu zong an um kho men, tiah an zumh. Ramlak meikaang cu thli nih a hranh caah khua chung lei ah a ra thluahmah.\nNihnihni hrawng ahcun Chinmi tampi kan umnak Adelaide, Melbourne, Sydney le Australia khualipi Canberra zong a lin taktak lai, tiah zumh asi.\nCharhchan: The Age, 9 News, Sky News, The Australian


Kalaymyo peng ah Covid-19 pulrai um lio ah nihlawh riantuanmi innchungkhar bawmhnak an pek hna lai - THE CHINLAND POST\nKalaymyo peng ah Covid-19 pulrai um lio ah nihlawh riantuanmi innchungkhar bawmhnak an pek hna lai\nSalai Bawi Lian Sang| TCP-Kalay| July 24, 2020| Sagaing ramthen Kalaymyo peng Covid-19 pulrai lio ah nihlawh riantuanmi innchungkhar hna bawmhnak cu July 24, 2020 penguk zung ah an tuah i penguk bawi lutlai U Cung Lian Thang nih biatawi chimnak a ngei. Cun, Kalaymyo peng ah nihlawh riantuanmi innchungkhar (44,064) caah innchungkhar pakhat ah kyat(20,000) le a dihlak caah kyat(881,280,000) an pek hna lai.\nRampi Cozah lei nih bawmhnak an pek mi hna cu a hman ning in phawtzamh cio dingin peng chung ummi cozah zung riantuan tu hna le khuate sang kip tuanvo ngei tu hna nih an inn le lo te ah an pek hna lai tiah thawng kan theih.\nKalaymyo ah milu 338,079 ah Kawl miphun 180,464,Chin miphun 155,669 le miphun dang hna an um. Khuachung ah Inn 20,872 ah Innchungkhar 21,915 le Khuate ah inn 41,738 le Innchungkhar 43,812 an um. Pengchung inn dihlak 62,610 le innchungkhar dihlak 65,727 an um. Khuachung ah sang (Ward) 20 le Village Tracts (Ohsuh) khua 41, le Village (khua te) ah khua 185 an um. IPRD Kalay\nPrevious COVID-19: Oxford Univ. nih a Pulrai khamnak sii an hmuh chuah cang\nNext Khampat Peng Ah Covid-19 Pulrai Um Lio Ah Bawmhnak An Pek


Thawngpang Ṭha Taktak Asi Bawinu Va Hlei An Donh Cang Lai – Chin World News Evening\nIndia le Kawlram pehtlaihnak a simi Saisihchuak lam Bawinu hlei donhnak kong he pehtlai in caan rau lo teah tuanchuah ding kong, rian zong an thok colh naklai zumhnak ngeih a sinak kong sakremhnak zung ramkomh vuanci U Han Zaw nih a chim.\nJuly 15 ni ah tuahmi Amyotha Hluttaw avoi 13 caanhman tonpumhnak ah Thantlang peng Hluttaw palai Pu Bawi Khing nih, “India ram Mizoram State le Kawlram pehtlaihnak a simi Saisihchuak lam Bawinu hlei donhnak rian cu India cozah nih tuanvo a lai maw? Asiloah ramkomh Budget in tuah nan tim maw, tim lo? timi biahalnak a tuahmi U Han Zaw nih a tu bantuk in bia lehnak a tuah.“India le Kawlram pehtlaihnak caah Saisihchuak lam Bawinu hlei donhnak ding cu 2018 March 9 ah lungtlinnak ngeih a si cang. Cu bantuk in 2018 May 9 ah India ram Ambassy lei nih hnatlaknak an kan ngeihpi cang. 2018 February 2-8 Vice President Henry Van Thio zong hlei donhnak ding hmun zohfelnak a ngei.\nHlei donhnak hmun 3 zoh a si, cu chung ah BRG P3 hmun cu a tha bik tiah thim a si. Cun India ram Road Research Institute lei le Kawlram lei sakremhnak zung he zong zohfelnak an ngei cang. Cu bantuk in India Ambassy zung tuanvo ngeitu Mr. Vikram Doraiswami he zong 2019 January 7 ni ah tonnak ngeih a sinak. Cu chungah Bawinu hlei donhnak rian cu a tuanh khawh chung in tuanchuah ding kong, caan rau lo teah riantuan zong thok kho ding in zumhnak ngeih a sinak kong. 2019 May 3 sakremhnak zung telh in India Ambassy lutlai H.E Mr. Saurabh Kumar hruainak in tuanvo ngeitu hna hi kongah ton biaruahnak an ngeihnak kong. Hi rian cu pehzulh in zulhdawi peng a sinak kong le hi hlei cu pe 500 tluk hrawng sau in donh a si lai nak kong” U Han Zaw nih bialehnak a tuah.


Hla 28—Jehovah Hawi Sinak | Khrihfa Hla\nREL KA DUH Abkhaz Holh Abua Holh Acholi Holh Africa Holh Akha Holh Albania Holh Altai Holh Alur American Kut Holh Amharic Holh Amis Holh Arab Holh Armenia Holh Aukan Aymara Holh Azerbaijan Holh Azerbaijan Holh (Cyrillic Cafang Hmanmi) Baoule Holh Bashkir Holh Basque Holh Bassa (Liberia) Bassa Holh (Cameroon) Batak (Karo) Batak (Simalungun) Batak (Toba) Belize Kriol Biak Bicol Holh Bislama Holh Boulou Holh Brazil Kut Holh Britain Kut Holh Bulgaria Holh Cambodia Holh Catalan Holh Cebuano Holh Changana (Mozambique) Chichewa Holh Chile Kut Holh Chin (Hakha) Chinese Cantonese (Simplified) Chitonga Holh Chitumbuka Holh Chiyao Holh Chokwe Holh Chol Holh Chopi Chuabo Holh Chuukese Holh Chuvash Holh Cibemba Holh Cinyanja Holh Citonga Holh Colombia Kut Holh Croatia Holh Cuban Sign Language Czech Holh Damara Dangme Holh Dayak Ngaju Denmark Holh Digor Holh Douala Holh Dutch Holh Ecuador Kut Holh Edo Holh Efik Holh Emberá (Catío) Emberá (Chamí) Esan Estonia Holh Ewe Holh Ewondo Faeroese Holh Fang Fiji Holh Finland Holh Fon Holh France Holh Fulfulde Holh (Cameroon) Ga Holh Galician Garifuna Holh Georgia Holh Germany Holh Germany Kut Holh Ghomálá’ Gitonga Gokana Holh Greenland Holh Grik Holh Guarani Holh Gun Holh Haiti Creole Holh Hakka (Taiwan) Hausa Holh Hawaiian Hawai’i Pidgin Hebru Holh Herero Holh Hiligaynon Holh Hindi Holh Hiri Motu Holh Hmong Holh Hungary Holh Hunsrik Iban Holh Ibinda Holh Iceland Holh Igbo Holh Iloko Holh Indian Sign Language Indonesia Holh Indonesia Kut Holh Ireland Holh Isoko Holh Italy Holh Italy Kut Holh Ivorian Sign Language Jamaican Creole Japan Holh Javanese Kabardin-Cherkess Holh Kabiye Holh Kabuverdianu Kachin Holh Kayin Holh (Sgaw) Kazakh Holh Kazakh Holh (Arabic) Kekchi Holh Khana Holh Kikamba Holh Kikaonde Holh Kikongo Holh Kikuyu Holh Kiluba Holh Kimbundu Holh Kinande Holh Kinyarwanda Holh Kirghiz Holh Kiribati Holh Kirundi Holh Kisi Holh Kisonge Holh Kongo Holh Korea Holh Kosraean Holh Krio Kurdish Kurmanji (Caucasus) Kurdish Kurmanji Holh Kwangali Holh Kwanyama Holh Lahu Holh Laos Holh Latvia Holh Lhukonzo Holh Lifu Holh Lingala Holh Lithuania Holh Lomwe Holh Low German Holh Luganda Holh Lunda Holh Luo Holh Luvale Holh Macua Holh Madagascar Holh Madagascar Sign Language Makaa Malayalam Holh Malaysia Holh Malta Holh Mam Holh Mambwe-Lungu Holh Mano Mapudungun Holh Mari Holh Marshall Tikulh Holh Masidonia Holh Mauritius Creole Holh Maya Holh Mazatec Holh (Huautla) Mbunda Medumba Holh Mexico Kut Holh Min Nan (Taiwan) Mingrelian Mirang Holh Miskito Holh Mixe Holh Mixtec Holh (Guerrero) Mizo Holh Moore Holh Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Navajo Holh Ndau Holh Ndebele Holh Ndebele Holh (Zimbabwe) Nepal Holh Ngabere Holh Ngangela Ngiemboon Nhengatu Nias Holh Nigerian Pidgin Norway Holh Nsenga (Mozambique) Nsenga (Zambia) Nyaneka Holh Nyungwe Nzema Holh Okpe Oromo Holh Ossetian Holh Otetela Holh Otomi Holh Palau Holh Pangasinan Holh Papiamento Holh (Curaçao) Pennsylvania German Persia Holh Pidgin (Cameroon) Pidgin (West Africa) Poland Holh Poland Kut Holh Pomeranian Ponapean Holh Portugal Holh Portugal Holh (Portugal) Quechua (Huallaga Huánuco) Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quiche Holh Quichua (Chimborazo) Quichua (Imbabura) Quichua (Pastaza) Quichua (Tena) Rarotongan Holh Roma Holh (Masidonia) Romania Holh Romany (Bulgaria) Romany (Eastern Slovakia) Romany (Germany) Romany (Lovari, Hungary) Romany (Macedonia) Cyrillic Romany (Romania) Ronga Runyankore Holh Russia Holh Russia Kut Holh Rutoro Holh Saint Lucian Creole Samoa Holh Sangir Sango Holh Saramaccan Holh Sateré-Mawé Sena Holh Sepedi Holh Sepulana Serbia Holh Serbia Holh (Roman Cafang Hmanmi) Sesotho (Lesotho) Sesotho (South Africa) Seychelles Creole Holh Shona Holh Shuar Holh Sidama Holh Silozi Holh Sinhala Holh Slovakia Holh Slovenia Holh Solomon Islands Pidgin Holh Somali Spain Holh Sranantongo Holh Sunda Swahili Holh Sweden Holh Sweden Kut Holh Tagalog Holh Tahiti Holh Talian Tamil Holh Tarahumara Holh Tarascan Holh Tatar Holh Telugu Holh Tetun Dili Tewe Thai Holh Thai Kut Holh Thlanglei Africa Kut Holh Tigrinya Holh Tiv Holh Tlapanec Holh Tojolabal Holh Tok Pisin Holh Tonga Holh Totonac Holh Tshiluba Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Turkmen Holh Tuvalu Holh Twi Holh Tzeltal Holh Tzotzil Holh Udmurt Holh Ukraine Holh Umbundu Holh Urdu Holh Urhobo Holh Uruund Holh Uzbek Holh Valencian Venda Holh Vietnam Holh Wales Holh Wallisian Holh Waray-Waray Holh Wayuunaiki Holh Wolaita Holh Xhosa Holh Yacouba Yapese Holh Yemba Yoruba Holh Zapotec Holh (Isthmus) Zulu Holh\nJehovah Hawi Sinak\n1. Pathian na hawi ho si?\nBiakinn chung um hngami?\nṬha te’n na hngalhmi, na komhmi le\nNa zumhmi hodah si?\nNa Bia a duhmi le\nNangmah aan zummi hna,\nZumhawk a tlakmi le a dingmi,\nBiatak zulmi an si.\n2. Pathian na hawi ho si?\nAho nih dah aan naih?\nAho nih dah na lung aan lawmhter?\nHodah na hngalhmi si?\nNa min a upatmi,\nNa nawlbia a ngaimi,\nZumhawktlak, miding, bia hmaan chimmi,\nVialte na hawi an si.\n3. Lungretheihnak phuang in,\nLungtak in thla kan cam,\nNa dawtnak hri fek in na kan hnuh,\nNitin na kan zohkhenh,\nNangmah he hawikom si,\nA zungzal in kan duh.\nNangmah nak ṭha deuh hawi an um lo,\nA ṭha bikmi na si.\n(Salm 139:1; 1 Pet. 5:6, 7 zong zoh.)\nShare Share Jehovah Hawi Sinak\nJehovah Hawi Sinak Hla 28)


Tuzan In Thaizing Zanlei Tiang Ni Len Par Mawi Vote Pek Khawh A Si Than Cang – THE CHINLAND POST\nTuzan In Thaizing Zanlei Tiang Ni Len Par Mawi Vote Pek Khawh A Si Than Cang\nCity Hunter| 2018 July 5| Myanmar Idol season 3 zuamnak i a thiam bik minung 7 (top 7) chung ah aa telmi Lainu Ni Len Par Mawi cu July 5 suimilam 11:00 in thaizing (July 6) zanlei suimilam 6:00 tiang vote peek khawh a si than cang. Nilen Par Mawi vote pek a duhmi paoh nih Myanmar Idol application download tuah in vote pek khawh a si bantuk in Ooredoo simcard hmang in 7777 ah 3 tiah tialpiak in vote pek khawh a si cang. A hlasakmi i palhnak a ngeih caah a hlei in vote peknak in chanhchuah a herh ngaingai tiah kan theih.\nJuly 5 zan Ni Len Par Mawi nih a sakmi hla cu L. Sai Zi nih a sakmi “Moe Yar Ti Htay” timi hla a si. Top 7 aa telmi hna cu; Ni Len @ Ni Len Par Mawi (voting number 3) Chan Myae Mg Cho (11), Zaw Gyi (9), Phyo Myat Aung (7), Nay Khat Min Thein (10), Mya Madi (6) le Ngwe Zin Hline (4) an si.\nMyanmar Idol hi Ooredoo company nih sponsor a pekmi a si caah Ooredoo Simcard aa tlaihmi nih voikhat lawng si lo in duhzat paoh in vote pek khawh a si. Minung pakhat nih 7777 ah 3 tiah tialpiak in voi thongkhat tiang zong in rikhiah um lo in vote pek khawh a si. July 5 zan ah zuamnak an tuahmi cu July 6 zan ah result an thanh te lai. Vote a tlawm bikmi pakhat a tla ding a si caah a tlami chung i an i tel lonak ding ah mizapi vote peknak hi a biapi tuk tiah theih a si.\nHika ah July 5 zan zuamnak i hla an sakmi pawl ngaih than khawh a si. https://www.youtube.com/watch?v=U-8Jebh4ejw\nNi Len Par Mawi hringtu a pa Pu Hrang Vung nih, “Ramchung ramleng Chinmi zapi nih thlacamnak in siseh, vote peknak in siseh tha nan peknak thawng in nihin tiang kan fanu Ni Len Par Mawi cu top 7 tiang a phan kho cang. Top 6 chung i aa tel khawhnak ding ah mizapi vote peknak hi a biapi tuk hringhran. Chinmi nih vote nan pek cio nakthawng in Myanmar ram pumpi hla zuamnak Myanmar Idol winner tiang nan phakter khawh caah a dongh tiang thazaang nan kan chuahpi in nan kan tanpi rih naklai bawmhchanh kan herh ko” tiah The Chinland Post ah a chim.\nPrevious Thantlang Peng Nu Naupawi Kumkhat Chungah Minung 1925 Tluk Bawmh An Si Cang\nNext Thantlang Khua Motor Le Seh Thilri Paoh Ngunkhuai Pekding Zat Sipin Nih Ri A Khiahpiak Cang Hna


Breaking News: Falam I Ralbawi Pakhat Nih Ralkap Thlahlawh Ting 200 Leng He Azam\nMain Editor October 20, 2021 Leave a Comment on Breaking News: Falam I Ralbawi Pakhat Nih Ralkap Thlahlawh Ting 200 Leng He Azam\nFalam khuachung I umhmun khuar mi atu lio ralhrang hna nih Infantry (268) sakhan an ti mi i ralbawizik achantu Ye Yint Thu timi pa nih ralkap tangka le nupi a fir I azam tiah theih asi. October 19, 2021 chun ah Falam Infantry (268)sakhan ah aum mi a kut tang ralkap pawl hna caah thlahlawh ava chuah i sakhan ah kirthan ti loin a tli tiah theih asi.\nKhuachung mi nih an chim ning ah cun Falam Infantry (268) sakhan i ralbawizik changtu Ye Yint Thu hi ralkap pawl he aa pehtlai mi thil ri vialte cungah ṭuanvo alatu dih tu a si. Nizan chun ah ahkhan sakhan I aum mi ralkap pawl hna caah thlahlawh ting 200 leng ava lak piak hna i cu hnu in sakhan ah kir ti lo in anu ngak nu cu afir pah in a tli. Cun arak I cit mi motor bike zong akal tak. Tiah theih an chim. Credit: Mizzima\nOctober ni 19 lio I Ramthlo Khuchung ah SAC Ralhrang pawl An colhcangh ning: October 19 ah Ramthlo khua ah SAC ralhrang pawl an phan i zaan khat an caam chung ah Ramthlo khua inn 100 leng an bauh, tiah khua mino hna nih The Chin Journal ah an chim. Khua mino pakhat nih, Kan khua hi inn 160 leng kan si. Atu kan zoh tawk ah inn 100 leng cu an bauhmi kan hmuh. Vok le ar tampi zong an thah. Vok an thahmi pakhat cu an kalpi kho ti lo i, buri in an rawn hnu ah cuticun an kaltak.\nInnchung thilri zei bantuk pawl dah an fir timi belte cu inn ngeitu pawl an rak tlun cio tik ah kan theih te lai, tiah a chim. Atu tiang a zaammi Ramthlo khuami pawl an khua ah an kir rih hna lo. Mino cheukhat lawng khua vehvat ah an vung kal ta. Ni zeimawzat cu inn kan hlam ngam rih hna lai lo. Atu zong hi khua mino 15 hrawng khua vehvat ah kan vung kal ta a si,” tiah a si mino pakhat nih a chim. Credit: The Chin Post\nSalai Lung Thli Tum Cu Yangone PDF pawl nih hi ti bak hin an ti cang →\n← Taal khua Hrawng ah Ralhrang An Cam inn Tam Ngai an khangh Cang


Kalaymyo BEHS No.(6) pawngah Bomb a puak i ralkap nih meithal an puah – Hakha Cherry\nKalaymyo Aungzeyah Sang BEHS No(6) sianginn pawng ah tuzing zing sml 6:20 hrawng ah bomb a puak i ralkap nih vanhoih in meithal an puah tiah pawngkam minung pakhat sin in kan theih.\n“Tuni hi Sianginn up ni a si Bomh a puak i nizan tein hi hmun ah riahhmun a khur mi ralkap nih vanhoih in an meithal zun 6 hrawng an puah”, tiah pawngkam mi nih a chim.\nRalkap meithal puahnak ruangah khawnden nak a um lo i zumhdamh lo ruangah tlaihmi minung zong an um lo tiah thawng kan theih.\nHi sianginn hi Kalay khuachung ah Non-CDMer atam bik nak sianginn a si. CDM a tuahlo mi minung 30 tluk an um tiah thawng kan theih.Source – KNT The Chinland Post.\nKalaymyo khua pakhat ah Dalan an thah hnu ah a inn mei an khangh


A Ṭha Deuhmi Nunnak Zeitindah Hmuh Khawh A Si? Nunnak Lam Zulhnak & Hmuhnak\nATU kan nunnak cu Pathian tinhnak bantukin a si lo. Vawlei cu Sertu i cungnung bik a sinak a upatmi, Pathian lamhruainak in ṭhatnak hmuh a duhmi le Pathian a sining hna aa zohchunhmi minung in khah dih ding a si. Annih nih chungkhar zohkhenh buin, thil thar cawn buin le vawlei paradis canter buin nuam tein rian ṭuanṭi ding kha a si.\nVawlei kha Aa Tinhnak Ningin Thlen awkah Pathian nih Bia aa Kam\n“Hi vawleicung pumpi ah ral cu a daihter dih ko hna.”—Salm 46:9.\n“Atu caan hi . . . vawlei a hrawktu hna hrawh caan kha a si.”—Biathlam 11:18.\n“Kan ram i a ummi cu ka zaw tiah an zai ti lai lo.” —Isaiah 33:24.\n“An ṭuanmi chungin an hmuhmi theitlai kha tlamtling tein an hman hna lai.”—Isaiah 65:22.\nMah chimchungbia cu zeitindah a tlin lai? Vancung in vawlei uk awkah a tlingmi cozah Siangpahrang in a Fapa, Jesuh kha Pathian nih a thim. Mah cozah kha Baibal nih Pathian Pennak tiah a ti. (Daniel 2:44) Jesuh kong he aa tlaiin Baibal nih hitin a ti: “Bawiṭhutdan kha Pathian nih amah cu a pek, amah cu . . , siangpahrang zungzal in a si lai.”—Luka 1:32, 33.\nJesuh nih vawleicung a um lioah khuaruahhar thil tampi a tuah. Mah nih Siangpahrang in a uk tikah minung nunnak cu atu nakin a ṭha deuh lai ti kha langhter.\nNawlngaimi Hna caah a Tuah Dingmi Thil Ṭha Pawl kha Jesuh nih a Langhter\nZawtnak a phunphun a damtermi nih minung nih an tonmi zawtnak vialte a damter lai ti kha a langhter. —Matthai 9:35.\nKokek ṭhawnnak a uknak thawngin mi pawl a huhphenh hna lai ti kha tilet a daihtermi nih a langhter. —Marka 4:36-39.\nMi thong tampi rawl a danghmi hna nih nunnak caah a herhmi thil a pek hna lai ti kha a langhter.—Marka 6:41-44.\nṬhitumnak puai ah ti kha mitsur zu ah a cantermi nih minung nunnak a nuamhter lai ti kha a langhter. —Johan 2:7-11.\nPathian a dawmi hna caah timhpiakmi cu bantuk nunnak kha zeitindah na hmuh khawh lai? Zulh a herhmi “lam” a um. Baibal nih “nunnak a phanmi lam cu a har i . . . mi tlawmte lawnglawng nih an hmuh” tiah a ti.—Matthai 7:14.\nA Ṭha Deuhmi Nunnak Lam Kawlnak\nNunnak lam timi cu zeidah a si? Pathian nih hitin a ti: “Keimah cu BAWIPA nan Pathian, nan ca ṭhatnak cawnpiak aan duhtu hna le nan zulh awk hnga lam aan hmuhsaktu hna ka si.” (Isaiah 48:17) Mah ruahnak cheuhnak na zulh ahcun na nunnak cu a ṭha deuh lai.\nJesuh nih “lam le biatak le nunnak cu keimah hi ka si” tiah a ti. (Johan 14:6) Jesuh cawnpiaknak kan zulh i a nunning kha kan i zohchunh ahcun Pathian he kan i naih lai i kan nunnak cu a ṭha deuh lai.\nNunnak lam kha zeitindah hmuh khawh a si? Biaknak tampi a um ko nain Jesuh nih hitin ralrin a kan pek: “‘Bawipa, Bawipa,’ tiah a ka timi paoh in vancung Pennak chungah an lut dih lai tinak a si lo, sihmanhsehlaw vancung i a ummi ka Pa nih tuah hna seh ti a duhmi a tuahmi lawnglawng kha an lut lai.” (Matthai 7:21) Hitin zongin a ti: “Annih cu an theitlai khan nan rak hngalh ko hna lai.” (Matthai 7:16) A hmaanmi biaknak le a hmaan lomi biaknak thleidan khawh awkah Baibal nih aan bawmh khawh.—Johan 17:17.\nNunnak lam cu zeitindah na zulh khawh? Mah ah nunnak a kan petu kong hngalh aa tel: Nunnak a kan petu cu ahodah a si? A min cu ahodah a si? Zeibantuk dah a si? Zeidah a tuah? Zeidah tuahter a kan duh? *\nPathian nih minung kha rian ṭuan, rawl ei, lente i celh le chungkhar zohkhenh ding lawngin a kan ser lo. Sertu kong kha kan hngalh khawh i a hawikom kan si kho. A duhnak kan tuahnak thawngin Pathian kan dawt kha kan langhter khawh. Jesuh nih hitin a ti: “Pathian taktak a simi nangmah hngalh hi . . . zungzal nunnak cu a si.”—Johan 17:3.\nPATHIAN NIH ‘KAN CA ṬHATNAK’ CAAH BAIBAL HMANGIN A KAN CAWNPIAK—ISAIAH 48:17\nNunnak Lam Zulh Hram Thawknak\nPakhat lawng a simi, a hmaanmi Pathian mithmai ṭha hmuh awkah thlennak cheukhat tuah a hau. Mah cu a harmi a lo kho men. A tak ti ahcun nunnak lam zulh hram kan i thawkmi cu a ṭha deuhmi nunnak lam ah kan kalmi a si. Pathian kong he aa tlaimi biahalnak hna i a phi hngalh awkah na caah aa remmi hmun le caan ah man loin Baibal cawn awkah Jehovah Tehte Hna nih an in bawmh khawh. Kan website www.jw.org/cnh kha hmangin pehtlaihnak na kan tuah khawh.\n^ cat. 20 2019, Vennak Innsang, No. 1 ah zoh.


Ngeih Chia Tuk Si Ko : Ralkap Nih An Thah Mi Hna Ruak Cu,Phaisa In An Lak Ter Hna. – Chintanbo\nHi thongpang theih cun, lung faktuk i,i sumkhawh a hal ngai ngai ko. Bago ah Ralhrang hna nih Mipi an Thahmi Ruak hmang bakin Phaisa an Kawl tiah theih asi. a hman taktak mi siah cun, ralkap hna hi, eiding le din ding an ngei ti lo tinak si lai .\nUico Ralhrang hna hi an sual chin chin ko cang. Lung a fak tuk hringhran ko. Bago ah Minung tamtuk thah an si cang tiah theih cio.Mipi lei minung 82 bak thah an si cang tiah theih asi i, Ralhrang hna nih an thah mi Hna Ruak hi Lak duh ahcun Ruak Pakhat ah Ting 1(100000kyats) pek in lak khawh asi lai tiah Ralhrang hna nih Bia an chuah tiah CRPH ah Langhter asi.\nA taktak asi ko ahcun apoi tuk lai e, Bago Mipi caah Thlacam bawm cio ko hna usih! Mizan I pego ah ralhrang hna nih an kah mi hna,minung 82 hna ruak cu,ralkap hna nih cun ,lak nàn duh siah cun,minung Pakhat ruak Lakmal ah,ting khat in Nan lak lai tiah an ti hna si.Hi thil hi a hman taktak mi siah cun,kawo ralhrang hna hi,ei le din ah an buai tuk cang tinak silai.


ZAWL TLING LE NGAM BAWM (Part 2) | Chin Cable Network\nZAWL TLING LE NGAM BAWM (Part 2) World Chin Tuesday, March 28, 2017 - 15:05 Zawl Tling thlaan cu an cawh I a dih tikah a ruak cu kan vui lai an vun ti i a ruak zualnak puan an vun remh ah khin a ruak cu a ṭhang ciammam I a ruak zualnak puan nih cun a zo ti lo. Ruakhum vialte cu an khuaruah a har dih i, Ngam Bawm vung au ta u law a ruak hi rak tawng ta seh tiah an vansan hnuah an va auh. Ngam Bawm cu a ra I Zawl Tling ruak pawngah a ṭhu I hitihin ṭahhla a lawh.\nNang limsiannu ah cang aw la,\nKei limsianpa ah cang aw ning Kawm kawm khat ah Kan khumh ṭi tawn hna seh law,\nTiah a ṭap I Zawl Tling ruak cu a vun hnamh i a kut in a cul thluahmah. Mah bantuk ṭap hla a lawh i a kut in a vun cul cangka te cun Zawl Tling ruak cu a vung zawr dih I a ruak zualnak puan cun an zual khawh. Ruak a hummi vialte cu an khuaruah a har dih. Mah cangkate cun Ngam Bawm cu Zawl Tling nu le pa nih cun kal zokzok seh, tiah an ṭhawl. Ngam Bawm cu a ṭah pah in an inn ah a kal.\nZawl Tling ruak cu kan vui cang lai, tiah innchung cun an chuahpi I a ruak cu a ṭhang hoi i innka ah aa tlum ti hoi lo. Zei ti tuah awk an hngal lo I, Ngam Bawi cu vun au ṭhan ko u, tiah an ti i an vun auh ṭhan.\nNgam Bawi cu a ngaihchiat bu tein a hung kai ṭhan I Zawl Tling ruak pawngte ah cun a vun ṭhu i, ṭah hla cu hitihin a lawh ṭhan I a ṭap.\nKa thai zawzawl aw Ka thai zawzawl aw, vokrialnu ah I cang aw la Vaklapa ah cang aw ning, Kawm kawm khat ah kan khumh ṭi tawn hna seh law,\nTiah a ṭap I a ruak cu a vun zun i a muai thluahmah. Mah cangka cun a ruak cu a zawr I innkha cun an chuahpi khawh. Ngam Bawm cu Zawl Tling nu le pa nih cun an ṭhawl hoi i an inn ah a ṭah buin a kal.


Trump Cozah chung ah muinak nih a khuhmi hna, vawleicung kakip ralzaam vialte hna caah Joe Biden a tlin cu khua Ceu thar an hmuh bantuk ah ruahpiak khawh an si. – Hakha Cherry\nTRUMP nih kan hnu October ahkhan 20-21 caah Refugee 15,000 lawng lak dingin min a thut. Asinain US nih an thim tharmi President elected Joe Biden nih a harsami refugee cu 125,000 bakte lak dingin timhlamhnak thar a ngeihnak kong a phuan. Cucaah, Trump chan ah a muimi Refugee life cu, Joe chan ah ceunak an hmuh tthan lai ti khawh a si .\nTRUMP nih innka a awnh duhlomi hna ralzam cu Joe nih innka a von awnh tthan cang hna lai i, US a hawi,Europe’s Ram tbk vialte zong nih innka an von awn piak cio tthan hna lai tiah ruah khawh a si caah, Ralzam caahcun Joe a tlin cu Thawng ttha ngai ngai a si tiah ka ruah.Credit-Zasang Cizah\nBiden nih Arizona State ah a tei cang tiin thawng fian theih asi.\nGen. Min Aung Hlaing President A Chuak Ko Cem


Hakha Sianghlei Ruun An Hun Cang - News and Media\nHakha Sianghlei Ruun An Hun Cang\nHakha Sianghlei Ruun An Hun Cang Nain Ah Siang Inn Kaimi An Um Lo. Nihin May 5 2021 hi kawlram pumpi huap in le Hakha sianghlei ruun zong hramthok ding in ralkap cozah nih thawng a thanh nain a ho hmanh siang inn a kai mi an um lo. Nihin cu a hohmanh siang inn kai mi ka hmu hna lo. Sianginn kai mi zong an um lo tiah Hakha Siang hlei ruin saya pakhat Dr Lian Za Khup nih Chin World Media ah a chim.\nCapar dang relchap. Ahohmanh nih zulh nan ka duh ahcun, nanmah le nanmah nan iphilh i nan vailamtahnak nan iput i nan ka zulh a herh.” Matthai 16:24 Khrih zulh a duhmi paoh cu kan vailamtah iput hna i kanmah thi dingin kawhauhmi kan si. “Nan vailamtah iput” ti a sullam cu mah duhnak, mah zawnruahnak le mah ṭhatnak thinlung put kha chiahtak/kaltak in.\nKhrih nih a zultu hna towel in an ke a ṭawl hna bantukin toidornun, salnun in kan sining le kan zeizong pekchanhnak nun he midang caah rianṭuan asi.Taksa in thih le nunnak pek kha hi Bible nih chim duhmi siloin kan “vailamtah iput” ti cu hi vawlei thil duhfahnak le hakkauhnak thinlung thih tu kha asi. Vawlei cungah midang rianṭuanpiak dingmi thil tampi a um.\nCucu Bawi bantuk thinlung ngei in midang nih ka ṭuan piak hna seh ti thinlung kha siloin sal bantuk thinlung in midang caah rianṭuanpiaktu si kha Khrih nih zumtu hna a kan fialmi asi. Cucaah Jesuh Khrih hnu zulh na duh ahcun hi vawlei thilri na duhfahnak, hakkauhnak le mah zawnlawng iruahnak thinlung kha na hlawt/kaltaak hmasa a herh! James Vannei Lian\nKNU Ralbawi Nih Ralkap Tampi An Thahnak Kong Nihin A Chimmi\nHakha An Tlaihmi Pathum Kha Kawl Ralkap Nih


Vomkhuai Le Ngalhriang Hmanh A Tih Lomi Miphun Kan Si Hi! - Chin Eleven News\nVomkhuai Le Ngalhriang Hmanh A Tih Lomi Miphun Kan Si Hi!\nJune 6, 2021 admin@chin11news.com Chin 0\nLAIMI kan nauta lo dakaw! Laimi cu Pathian nih a kan dawt i khuika hmun poh ah kan um kho. Zeipoh kan ei kho dih. Rawl lo ti lo zong in a um khomi kan si. Ramlak thingkung tang zongah a riak khomi kan si. Chantling lo le ihphah lo zong in lung le thing lak ah a it khomi kan si.\nVomkhuai ngalhriang a tih lomi kan si. Zuu le vasa a eimi kan si. Zeitik hmanh ah mi aa bochanmi kan si bal lo. Zei kan tuah poh ah khuika hmun kan phanh nak kip ah Pathian a kawl pengmi kan si. Aa bawmmi miphun kan si. Micung ah kut a thla hmasa mi kan si bal lo.\nKawlram miphun lakah a hme bik kan si nain a thawng bik kan si. Kan pupa chan in nihin chan tiang mi tih cal a kep lomi kan si. Kawl mipi hmanh nih an tei kho lomi mirang ral a teimi kan si. Kan Vawlei cia ah mi zeihmanh an lar kho lo.\nAtu ah Lai lei kan unau tampi ramlak ah nan um ti thawng kan theih. Kan lung a tha lo. Nan duh kan duhmi zong a si lo. Nan umnak hmun poh ah tihnak ngei lo tein nan um lai ti ka zumh. Laimi caah ramlak um kha thil thar a si lo i kan caah a hartuk mi zong a si fawn lo.\nTeinak kan hmuh tik ah kan hmai a hngal ve te lai. Chim ding tampi nan ngei ve te lai. LAIMI kan nauta lo. Catialtu: Tluang Ceu Thang\nLam Dang Zeihmanh A Um Ti Lo; Chin Miphun Dihlak Ral Kan Tu Cang Lai.\nMin Aung Hlaing SAC Ralkap 50 Hrawng An Thi Nain CDF Lei In Pathum Nunnak A Liam Ve!


Australia Le Kawlram Pehtlaihnak Le Hmailei Cuanhnak – The Cherry Par\nAustralia Le Kawlram Pehtlaihnak Le Hmailei Cuanhnak\n𝐀𝐮𝐬𝐭𝐫𝐚𝐥𝐢𝐚 – 𝐌𝐲𝐚𝐧𝐦𝐚𝐫 𝐑𝐞𝐥𝐚𝐭𝐢𝐨𝐧𝐬 𝐭𝐡𝐫𝐨𝐮𝐠𝐡 𝐑𝐂𝐄𝐏 𝐀𝐠𝐫𝐞𝐞𝐦𝐞𝐧𝐭 (𝐑𝐂𝐄𝐏 𝐇𝐧𝐚𝐭𝐥𝐚𝐤𝐧𝐚𝐤 𝐭𝐡𝐚𝐰𝐧𝐠 𝐢𝐧 𝐀𝐮𝐬𝐭𝐫𝐚𝐥𝐢𝐚 𝐥𝐞 𝐊𝐚𝐰𝐥𝐫𝐚𝐦 𝐩𝐞𝐢𝐡𝐭𝐥𝐞𝐢𝐡𝐧𝐚𝐤 𝐥𝐞 𝐡𝐦𝐚𝐢𝐥𝐞𝐢 𝐜𝐮𝐚𝐧𝐡𝐧𝐚𝐤)\nBackground – Tuanbia hram zohnak; Asian le Asia Pacific um mi ai neih niam mi kan si nain kan i peihtleih ning hna a tha deuh lo caah fak deuh in rian kan tuantti a hau ti mi ruahnak hi a chuak. Indonesia ram Bali khua ah 19 November 2011 avoikhat nak bik ceihkhannak an rak ngei. Asinain, a ruang tampi ruangah kum 8 hnu lawng ah ram 15 nih min an thut khawh. RCEP ti mi cu Regional Comprehensive Economic Partnership ti a si ASEAN ram dih lak pin ah Australia, China, India, Japan, Korea le New Zealand hna an si. Free Trade Agreement kan ti cun Kan palh lai lo. India cu min thutnak ding ah harnak tete kan ngei rih tiah an ti caah India tu cu min a thu rih lo. Nain, RCEP Ministerial Committee nih cun nai ready tik paoh na rak i tal kho ko tiah lam an on piak. Abik in ASEAN ram 10 hna le Asia pacific chungah economic a thawng mi hna ram he free tein chawleh thalnak tuahnak ding hi a si ko.\nRCEP market hi vawilei cungah a lian bik a si: GDP 26.3 trillion a si. Population -2.3 billion an si. Australia ram nih mah RECP ram hna he kum khat ah Trade a tuah mi hi ($532.6 billion) a si. Mah hi 2019 data ka lak mi a si.\n𝙆𝙖𝙬𝙡𝙧𝙖𝙢 𝙡𝙚 𝘼𝙪𝙨𝙩𝙧𝙖𝙡𝙞𝙖 𝙩𝙚 𝙯𝙚𝙞 𝙙𝙖𝙝 𝙖𝙞 𝙥𝙚𝙞𝙝𝙩𝙡𝙖𝙞 𝙡𝙖𝙞 𝙡𝙚 𝙢𝙞𝙖𝙠𝙣𝙖𝙠 𝙖 𝙘𝙝𝙪𝙖𝙝 𝙥𝙞 𝙡𝙖𝙞? Ram pakhat le pakhat peihtlaihnak ah hin chawlehthalnak lei in peihtlaihnak hi a biapi an si theo. Mah RCEP min an thut cun fak deuh in chawlehthalnak lei ah an i peihtlai lai. Mah nih a zulh ding mi cu education sector a si ve colh. Mah RCEP hnatlaknak nih a chuah pi ding colh mi hna cu: 1. Mah ram RCEP 15 chung ah hin tariff (akhun) laknak caah single rule le procedure lawng an ser lai. Chim duh mi cu tariff kalning an khah ter lai. Aho ca cio ah miaknak a si cang lai. 2. Australia nih high tech in hman mi telecommunications, professional services le financial services pawl kha mah ram 15 chungah an lut cang lai. 3. Customs procedure, quarantine le technical standards pawl an machanisms pawl hna kha tha tein an siam remh cang lai.\n4. Kawlram in business a tuah mi nih fawi ngai in Australia ah investment an rak tuah kho cang lai. Australia ram mi nih kawlram ah investment an luanter deuh cang lai. 5. E-commerce pawl peihtleihnak kha rianrang deuh in a kal khawhnak ah an ser chuah than lai. 6. IP (Intellectual Property) kha mah ram 15 nih an kilveng cio lai. A ho business tuah mi ca paoh ah an him deuh ving cang lai. 7. Rules of origin ti mi hnatlaknak an ngeih lai ca’h Australia businesses pawl le company pawl zong hnathiang deuh le lungnuam deuh in ASEAN market ah an luh kho cang lai. Acunglei ka langhter mi hna hi Kawlram nih direct bak in miaknak ai hmuh pi chih ding mi an si ve.\nKan nih Chin miphun zong kan i timh tuah cia ve a hau ve cang. Atu zong ASEAN ram cheukhat nih min an thut cang. Kawlram zong 2021 ah ai ready rih lo hmanh ah 2022 tal ahcun ai ready hrim lai. Kawlram ah Australia bank lian mi pawl nih financial services zong an rak luh pi cang lai. RCEP hnatlaknak kha kawlram nih a feh ter bak in kan Chin miphun zong mah hnatlaknak nih a chuah pi ding mi miaknak pawl hi kan i lak thiam le kan i tal tum thiam a biapi bak ve lai.\n← Breaking News: FBI chung misual hna he ca an i kuatmi an hmuh cang i Obama nih “Kei cu ka tel lo,” tiah aa pheh cang hi.\nIran sin Cakuat: Middle East lei ah B-52 bombers an Thlah Cang Hna →


Federal Status Le Chin Politics:Tulio CNLD (Chin Party) nih biatak tein mipi soilemnak/campaign an tuah i a ttha ngai — Salai Ephraim Thawngpang\nFederal Status Le Chin Politics:Tulio CNLD (Chin Party) nih biatak tein mipi soilemnak/campaign an tuah i a ttha ngai\nTulio CNLD (Chin Party) nih biatak tein mipi soilemnak/campaign an tuah i a ttha ngai. Asinain CNLD supporters pawl nih CNLD/Chin Party lawng nih federal ramkulh an kan serpiak khawh lai tiah an von aukhaung mi belte cu “tahchuak” an si. Chai le ttualttang in nengpi/sazuk an pelmi bantuk ka lawhter hna i zaangfak taktak an si. Politics lei knowledge/education hi kan pale a hngal/thiammi nih tam deuh piin nan kan cawnpiak rih a herh ngai tiah ka ruah.\nChin State hi Federal state ramkulh ah ser khawhnak ding hi 2008 phunghrampi he aa pehtlaihmi a si caah mah 2008 phunghrampi thlen hi zeitluk indah a har timi cu amah 2008 phunghrampi lila ah fektuk in an ttial. Cucaah, Kawlram thlennak caah fimnak lawng siloin thazaang le hriamnam hrim in a cawlcanghmi kan pale nih 2008 phunghrampi cu parliament in thlen khawh a si lai lo caah a leng/ outside Parliament lawng in tlam a tling kho lai tiah tulio “Peace Process” tiah a kal cuahmahmi hi a si. Cucaah, tulio Myanmar politics dirhmung ning incun, Chin State hi Federal ramkulh ah thlen khawhnak ding ahcun “Peace Process” lawng hi ruahchanhnak a um rih.\nElection ah a Lutmi Chin Parties CNLD nih zeidah an tuah khawh?Election ah a lutmi parties tete CNLD tbk hna hi teitu si hna sehlaw Chin State ah an tuah khawhmi cu “development” lawng hi a si. 2008 phunghrampi nih a awnhmi/ri chung ah ram thangchonak tete hi an ttuan khawh. A fawinak in chim ahcun tulio Chin ramkulh NLD cozah an ttuanmi le hma an lakmi projects tete hi an tuah hnga dingmi/ an ttuan hnga dingmi an rian a si. Cucaah, Chin Parties le a Supporter nih an aupi awk a simi slogan cu “NLD cu rianttuan an thiam lo, an ifit lo, a ttuan zia zong an thiam lo. An corrupted tbk” pawl tete NLD an weakness kha fakpi in an langhter awk a si hnga i, anmah kha NLD nakin a fit deuhmi le a thiam deuhmi le a fel deuhmi an sinak kha mipi thinlung lak khawh dingin an chim awk a si. Mahhi an central message a si awk a si.\nAsinain CNLD Chin Parties nih office an awn ri in nihin ni tiang an campaign message ka zoh hna tikah NLD an weakness an langhter kho lo. NLD cozah an corrupt nak zong an langhter kho lo. Corruption kong hrimhrim ahcun an hmur an icip. Hmailei ah kan corrupt kho sual lai lo tiah corruption kong hrim a hrialmi ko khi an lo.Cucaah a hlankan te khan 2020 ahcun Chin Party hi support cio usihlaw zikhnawh, ei ruk le riantuannak ahhin NLD nakin an fel deuh lai maw tiah ram chung ah upa tampi ruahnak ka hal hna i, ka hal khawhmi paoh nih an ka lehmi cu, “nemmam” an ka ti. “Chin Parties nih teinak hmu hna sehlaw NLD chim lo, USDP nakin an zual lai” tiah an ka leh. Cu tluk in riantuannak ah ram chung upa zeimaw nih an zum hna lo. Cucaah, Chin Parties le supporters pawl sinah biacah ka duhmi hna cu:- tulio Chin State ah a ummi zikhnawk/eiruk a ummi kong hi evedence he fakpi in nan aupi a herh i, Cozah nan ser khawh ahcun dinfelnak le phunglam fek he rian nan tuan dingmi kong hi zumh khawh dingin nan aupi lawng ah nan bia kha hmual a ngei lai. Cu lo ahcun, nan dih!\nTagged Federal Status Le Chin Politics:Tulio CNLD (Chin Party) nih biatak tein mipi soilemnak/campaign an tuah i a ttha ngai\nTurkey Cu Arab League Ram 22 Hna Le Germany Le France Nih Hrem An Timh Ko Cang A Ruang →\n← US: California State Chungah Saphaw Saram Hmul Kuat Le Zuarlo Ding A Si Cang Lai A Ruang


A Tleihhremtu Pa Cu Ai Duh Caah A Pasal Ah Ai Tleih Beh Bak Ko – Lai Thlizil\nA Tleihhremtu Pa Cu Ai Duh Caah A Pasal Ah Ai Tleih Beh Bak Ko\nZimbabwe ram ah kum 22 a simi ngaknu pakhat cu a theih bal lomi le a uar zong a uar lomi pa pakhat nih a tleihhrem i cu pa cu biaceih zung nih dan tat dingin an auh. Sinain mah hi nu nih biaceihtu bawi pawl sin ah hi pa hi ka uarmi a si dan tat hlah uh tiah a ti hna i cu pa cu a him tthan.\nVelyi timi nu a si i a tleihhremtu pa hi William timi pa a si. Ni kum dongh leisang ah khan William nih Velyi cu a inn ah a rak luh hnawh i voi hnih a rak sualpi. A tir ahcun Velyi nih a rak duh lo tuk nain zan dang ah William nih a rak luh hnawh tthan tik ahcun a rak duh tuk cang.\nCu ticun ni khat cu mi nih an theih hna i William cu biaceih zungah report dingin Velyi a chungle nih an fial. A chungle hmai khah lo ah William cu a report nain a tu cu a nuamhnak nih a lem cang caah le pa loin um lai kha a zenh cang i a uar lomi pa cu pasal ah ai tleih beh cang.


Kawlram Palek Minung 70 Hrawng Lakhruak In Quarantine Ah Chiah Dih An Si – Chin 11 News\nKawlram Palek Minung 70 Hrawng Lakhruak In Quarantine Ah Chiah Dih An Si\nKaw-Ka-Rat myohne ah a um mi Kawlram palek pawl tin-ttan (training) an tuah nak hmun ah palek minung pakhat sinin Covid-19 positve an hmuh caah tin-ttan a kai mi minung 70 hrawng hi lakhruak ngai in Quarantine ah an luhter dih hna tiah thawngzamh nih an langhter.\nKa-Yin ramthen Kaw-Ka-Rat pengkulh ah palek bawi pawl special training a kai mi hna chung in minung 24 hi nizan October 8 ah khan RDT test an tuah hna hnuah minung pakhat hi positive an hmuh caah tin-ttan a kai mi vialte zong Quarantine ah an chiah hna nak hi a si.\nCun tin-ttan chung ah rawlchum pawl le tin-ttan saya vialte hna zong Quarantine a dang tein chiah an si ve lai pinah anmah tin-ttan a kai mi palek pawl he Contact persons vialte hna zong hlathlai nain check up nak tha tein tuah cawlh an si ve lai tiah an langhter fawn.\nKaw-Ka-Rat myoh chung ah palek pawl tin-ttan a kai mi hna hi November 8 i Kawlram pumpi election ah duty ding in training pek cuahmah mi hna zong an si nain anmah lakah Covid-19 positive pakhat an hmuh caah tin-ttan zong zong cu an dihter chung rih lai tiah theih a si.


Thantlang Kahdohnak Kongah Thawngfiang - Chin Eleven News\nBreaking News: Thantlang khua chungah kahdohnak a chuak i a tlawmbik minung 2 an thi. Tu zaanlei 1pm hrawngin kahdohnak a chuak. Bomb le meithal nih inn an khen i a rawkmi tam ngai. 2:15pm ah Sianginn sang lamkam ah aa thupmi nu 1 meithal kuan nih a khen.\nMipi cu an inntangah thinphang thlalau in an i thup hna. Ngakchia an thinphang tuk i an i thuhnak inntang ah an ṭap hna.\nThlacam bawm cio hna usih\nCredit.. The Chin Express\nRelchap; Sagaing ramthen khualipi pakhat a si mi Manywa cu khuachung a chawk mi pawl SAC ralhrang nih an chek lengmang i a ho ti hngalh lomi nih bomb a puah i Min Aung Hlaing ralhrang lei in a thimi le hliam a tuar mi an tam tuk tiah theih a si. Bom puahnak hmun a tamtuk pin ah a tu le a tu bomb an puah cang.\nHakha Siizung Uktu Dr Mang Biak Kung Ralhrang Nih A Inn An Va Tlaih\nChinram Ah SAC Ralhrang Hman Mi Mytel Tower An Hrawh Ve Cang\nKawlram Mipi Caah chunmang Thatha Ka Manh


A Pasal Lawng Nih A Ihpi Nuthlawi Khi Ngaknu Tampi An Dl Le Kip Sinah Sex Ahmang Mi Pawl Naak In An Thianghlim In Nupi Rua An Si Deuh – Chin World News Evening\nA Pasal Lawng Nih A Ihpi Nuthlawi Khi Ngaknu Tampi An Dl Le Kip Sinah Sex Ahmang Mi Pawl Naak In An Thianghlim In Nupi Rua An Si Deuh\nMay 29, 2020 Salai Van Theihtlei\n“Nuthlawi an si ruangah va neek colh hna hlah” Na komh lio mi ngaknu naak hmanh in ‘Sex’ ah a thianghlim deuh mi an rak si kho” ( a pasal lawng nih a ihpi nuthlawi khi ngaknu tampi an dl le kip sinah sex ahmang mi pawl naak in an thianghlim in Nupi rua an si deuh)\n1.Tu liou ah “Fa” ngeih loh ruangah Thlawi bantuk in a lang lo mi ‘ Ningzak bak loin ngaknu thiang tlawn in a tlawng mi Pa zeimaw nih an hnung leiin kan nehsawh mi an tam tuk. Nuthlawi kan va neek ah khin mu’ Cunaak ih a fak deuh tuk in mi nih an neek le an nehsawh tuk mi Kan / Nan Farnu le hi an rak si kho ve.\n2. Ngaknu Thianglo naak in Nuthlawi Nupi ah kai thim deuh hna an ti tawn mi khi Nuthlawi kip an ti naak a si lo. Ngaknu virgin lo pawl naak in Nupi caah an duh deuh mi hna cu hi hna pawl hi an si.. Ex.. Nuthlawi – a nungak liou ah Pa dang hohmanh a kom ballo mi Tlangval a ngeih mi cu a Pasal lawng asimi ‘ A pasal he an i țhen hnu zongah Lolak lo tein dl zong a tuaktan tilo mi Indai tang ah a um mi zohdawh tein a nun a hmang mi ‘ online zong in Pakip a chawn lemlo mi a mah um te a um mi pawl hi an si Pa tam uu nih Nupi caah an i thim deuh .\nCahduhmi 1. Nuthlawi na si ruangah thachia le lungdongh lei in i laa hlah . Tha ten nung law na ton mi ngaihcgiat nak kha tei khawh i zuam law Na Pasal naak in a tha deuh mi Tlangval zong na ton te khawh…\nCahduhmi 2. Mi na nehsawh hlanah an sining a dipdiar in theih khawh i tim hmasa. ( Mi nih an chim mi pauh zong zumh ding le zumh lo ding kha va hngal ve ko cang. A ruang cu… muidawh deuh mi nih uar deuh mi hna an rak si sual cun… a konglam pakhat hmanh an theih lo buin hnahchuah siloah mițhalo mi ziarngei hna nih a chiat khawh chungin bia a chim tu zong an um kho- hi ka zawnah hin Pa hi kan fim ahau). Credit:Bl and Gl\nPalik Kut In A Thimi Minak Thihnak Kongah Trump Nih Thanhnak A Tuah Ve\nA Poi Ko: Laimi Chungin Hi Bantuk Minung Hna Kan Ummi Hi Cu


Lu Pathum A Ngeimi Ram - Senri Cazual\nSihni Ni Kam, Yangon\nVawleicung ram ah lu pathum a ngeimi ram hi an um hmanh ah an feng-bai lai. Lu pahnih hi cu an ngei cio ko hna. Kan ram zong 1947 phunghrampi hmangin kan rak ngei ve ko. Lu Pakhat tu hi ngeih dih cio a si ko. Ziah! Kan ram ah lu pakhat lawng pei kan ngeih ko hi, a zei pathum cu dah na chim tiah nan ka ti a si ahcun na hmaan ko, atu kan phunghrampi ning in cun tiah kan leh rualrual in na hmaan lo, na palh diam! Atu kan phunghrampi ning cun kan ti colh bak hoi hnga.\nKan ram cu miphun, phunpi pariat fonh in dirhmi a si ti cu hngalh dih cio a si. Siah, kan covo cu tah zeitindah a si kun ti asiahcun rianhmi le rianhtu tiin phun hnih in kan um. Kawl miphun hi rianhmi a si i a dang phu, phu sarih tu hi rianhtu cu an si. Cu thil cu Pu U Nu chan (1947) in aa thawk cang. Nai ci-khua in aa thawkmi a si hrimhrim lo. Cu ruangah cun pei 1947 phunghrampi ṭialtu hna lutlai bik a simi Pu Chan Hton nih “Kan phunghrampi hi a theory ah cun federal asinain a chung muru rianṭuan ning tu cu a lettalam pi a si diam ko,” a rak ti phah kha! Anmah kawl miphun chung lawngin rampi lutlaitu lu bik si khawh nakding ah 1947, 1974 le 2008 phunghrampi ah an telh hna. Anmah nih pakhatnak (first class) si khawhnak co peng i, a dang pawl tu hi pahnihnak (second class) siter ding hi an i tinh peng mi a si.\nPu Henry Van Ṭhio vice-president a tling e, ti thawng theih cu lung a hmui tuk rualrual in ngaih a chia tuk ṭhanmi cu pek chom dir-hmun peng kan si rih mi hi a si. Atu kan phunghrampi ah Pi Suu Kyi president tlin khawh lo nakding in an kham cu zapi theih asinain tlangcungmi nih president tlin khawhnak ah a herhmi vote kan ngah khawh lo nakhnga an kan khamtu cu kan hngal theng lem loh. Cucaah, tlangcungmi kan upa chungin president an tlin khawh lo bantuk in Pi Suu zong cu a si khawh ve lo ca ah Pu Htin Kyaw cu lu khat a hung si ve. Pu Htin Kyaw tham cu a min lawng heih a si ko cu kan ti ko lai nain tlangcungmi president tlin khawhnak lam cu kan phunghrampi nih rak onh sehlaw thim tlinnak in chuak kho ve hna sehlaw Pu Htin Kyaw dir-hmun khi tlangcungmi nih an tlaih hnga i, cu an tlaihmi cu pek chom ṭhudan a si lai lo ca ah hmual a ngei deuh ko lai lo maw?\nMicheu nih an chim tawn, Pi Suu Kyi ṭhudan an pek duh lo hi anmah ralkap he an i rem khawh lo ruangah a si an ti. An hmaan ko. Asinain, zeicahdah kawl ralkap le kawl upa pawl nih hin Suu Kyi ṭhudan an kenh duh lo timi cu dantat an ṭih tuk ruangah a si lo. Cu nakin an ṭih deuhmi cu Suu Kyi kut ah ram uknak kan chanh sual a si ahcun kawl mipun hi atu bantuk in pakhatnak (first class) sinak kan co kho ti lai lo. Mi zapi i ruang in covo le ṭuanvo an kan pek lai ding cu a si kho bak lo. Miphun dang pa sarih he aa rual ding ti hi an ṭih deuhmi cu a si. Asinain, Pi Suu Kyi cu a chim cia bang president cung ah ka um lai a ti bantuk in a si tak ko. Phunghrampi chung section 217 khi an Pu Tarpa hrangah an rak chiahretmi a si. Sinain, cu section cu anmah chan lioah hman a herh lo ca ah dai tein an um lioah Sihni Ko Ni (NLD upadi ruahnak cheutu) nih a vun coih khawh ca ah atu bantuk in Pi Suu zong cu lu khat sinak a co ve hi a si.\nCu ti asiah hnangam awk ngai kan si kho lai maw? Suu Kyi nih a kan uk ko cu tah, anih cu kan duhmi democracy le federal timi innka pi ah a kan luhpi ko cang lai ti a si ahcun, si naisai hlah. Ziah! Kan ti a si ahcun rampi hi ralkap kut ah a thli tein le aho theihhngalh tuk lem lo in a rak um ziar ko ca ah a si. Anmah kongkau ah anmah kha lu bik an si ko. Pu Ting Sing nih cun ralkap pawl cu nan i kah dan hi ngol cang uh a ti lengmang ko hna. Suu Kyi vial nih a ngaingai kan ti asiahcun General Min Aung Hlaing le Pu Ting Sing cu zei tin dah nan i huat khawh lai i anih Suu Kyi nih chim ve ngat seh, vanṭhat an ti ko lai. Uico saruh aa cuhmi an lo ko lai. Ralkap hi ram vennak ca ah cun anmah cung ah ahohmanh nih nawl an ngeih khawh hna lo cu a poi tuk lem lo nain, mipi he pehtlai in (Kachin ral) president zong nih nawl a ngeih khawh lomi hi cu a poi tuk.\nA ngeih khawh lo nakding ah phunghrampi section 201 a simi National Defence and Security Council timi phu ah khin ralkap bawi bik le a mi-laang pawl tel in hmun ruk an ngei. A dang panga hi cu mipi lei deuh kan ti ko lai cu Hluttaw ralkap palai cu vote an sung kho, a sungh zong an sung lengmang ko nain NDSC chung tu ah cun an sung kho ti lo. Cucaah, ram ca ah a biapi taktakmi biakhiahnak a um poh ah anmah ralkap lungtlin lo in cun a si kho lomi a si. Cu lawng a si rih lo, phunghrampi section 6 (f) ah ralkap cu rampi ramkhel rianṭuan lairelnak ah hruaitu hmun-\nhma ah aa tel kho ve ti a si fawn. Cu lawng a si rih lo, ralkap nih a herh a ti a si ahcun ram uknak zong a laak chung khawh ti a si fawn. Cucaah, ralkap lubik cu lu pakhat dirhmun a hung si ve.\nNai caan karlak thimnak a phichuak nih a langhtermi cu a hlan bantuk in Pi Suu Kyi hi mipi nih kan i ruahchan tuk ti lo a fiang. Amah nih cun hmun dihlak kan laak ko lai tiah aa au-seek le nain, a si.. mipi kan mawh bak lo, a cung ah kan i ruahchannak a lian. Amah nih a kan hruai ahcun kan ram a dai lai, cun kan ṭhangcho lai i kan dirhmun zong a nuam deuh lai ti kan i ruahchannak vialte cu atu tiang ah cun zei a kan phurhtlunh kho fom rih lo cu tah! Cu ti si ah, zei tin dah kan si kun ne lai, lungsau tein maw Pi Suu Kyi cu kan orh ko rih ne lai asiloah lu pathum a ngeimi ram hrat cu tiin dah kan i hnemh ko kun lai? Nangmah nawl..\nPreviousFingrei A Cat\nNextSouth Korea Nu Nih A Sang Bik Inn Par Tiang A Phak Khawh\nHneksak Tuah – Dr. Ceu Sang Kung


admin, Author at Khuaruah Har News - Page 553 of 558\nZuamnak adih hnuah tuah dingah aduhmi thil kong arak phuangtu Aye Mya Phyo\nAye Mya Phyo maw Esther maw tiah winner cokhotu dingmi kongah zumhnak rak tuahnak cu Esther nih arak fainter pup ko. Tutan Myanmar Idol Season 4 zuamnak ah teitu asimi Esther nihcun phaisa ting 700 pinah apartment le album pakhat serkhawhnak ding cu arak i hum cang kha asi. Mah\nMyanmar Idol Season 4 ah Judge pakhat asimi Phyo Phyo Kyaw Thein cu Myanmar Idol Grand Final ah sui tikal sawmnga hlei hrukbuin puai azawh tiah theih asi. Phyo Phyo Kyaw Thein nih arak ihrukmi sui luchin, taisawm, kutkhih le hnatonh tibantuk hna kha Wintshwe timi sui zuarnak dawrin an\nKawram ah nichiartein mitampi nih eimi le fawitein cancer achuahpi khotu thil phun 6 hna\nTuchan ah cun cancer zawtnak ngeihkhawhnak dinglam cu ruahnak leng tiangin akarh chin lengmang. Mah ruangah hin ralringtein kan um aherh pinah kan eidin dingmi kong zongah ralrin tak tak kan herh cang. Kan kawlram chungah fawitein eikhawh asimi eidin phun ruk hna nih cancer zawtnak achuahpi khawh ning cang\nPhundangtukin thitumhnak puai an tuah tikah Internet ah mitampi zohduh asimi kawlram chung thitumh puai\nRelationship pakhat nih atinhmi cu mipa hnih hmunkhat ah fonhtonh ti hi asi. Cuticun phaisa ngeihmi he atlak ningin thitumhnak puai cu ahlunhlai khawh chungin tuah asi theu tawn. Sinain phaisa tampi dihin tuahmi thitumhnak puai lawngnih lawmhnak achuahpi theng tawnlo. Lunglawmtein tuahmi thitumh puai lawnghi theih tlak peng asi\nAliamcia ni tlawmpal lioah Thailand ram Bangkok khuapi chung um massage parlour pakhat chungah kawlram minung pali hna cu upadi ningloin ramchung lutmi an si tiah le rian an tuan ruangah tlaihkhih an si tiah Thailand ramchung thawngthanhnak nihcun arak langhter. Thailand ramchung Bangkok khuapi Phayathai hmunah um mi VCLUB7\nTlaih Awk Ttha Lo In Kan Nau Pa Benjamin Sum Cu Nih Akan Tlak Tak Ruangmang Ne Ai\nTuzan Myanmar Idol season 4 i grand final result phuanding cu thin phang taktak in kan ngah cuahmah lio kan nau pa Benjamin Sum a vun tlak cu ka mitthli a tlak manh hmnah kaa thei lo. Bawipa nih hmailei ah umpi sehlaw hlawhtlinnak hmu hram ko seh. Hmanh sehlaw\nKawlram Tuanbia Ah A Um Ballo Mi Myanmar Idol Season 4 zuamnak ah kan Nau nu Esther Dawt Chin Sung Winner A Co\nTuzan Myanmar Idol Season 4 zuamnak cu aropi tuk hring hran ko. Zuamtu hna cu chimlo in thapetu mipi hna hrim an i hliphlau tuk tikah kan nih TV thlalang chungin rak cuantu hna hrangah zong lung ahmuikho tuk hringhran khi asi. Tuzan zuamnak ah zuamtu hna nih an zuamnak\nFacebook ah mitampi chimcaih asimi konglam he pehtlaiin asining takin acohlangtu Paing Ta Khun\nPaing Ta Khun cu apumrua dawhle that tuk hleiah atungtai zongnih vawleicung sanching aphanh tikah hin nu pawl hna thapek atong khuntu pakhat asi. kawlram chung lawngah siloin Thailand ramchung tiangah Paing Ta Khun konglam nihcun hmunhman tampi alak pinah hlawhtlinnak tampi ahmutu zong asi. Mah ruangah hin tuhrawng lebangah\nSomalia ram Mogadishu khuapi chungah truck chung bomb puahnak ruangah minung 70 hlei an thi\nSomalia ram Mogadishu khuapi truck motor chung ah chiahmi bomb apuah ruangah minung 76 hna nihcun thihnak an tawn tiah theih asi. Mah bomb puahnak ruangah minung thimi zat cu tuhrawng kum tampi chungah bomb puahkehnak ruangah athimi an tambik tan asi tiah theih asi. Sizung tiangah an kalpi konain\nAmerica he an karlak athat tuklo lioah hin Iran nihcun Russia, Tuluk hna he tangtiin tiralkap training nak an rak ngei\nIndia Ocean chaklei ah Iran nihcun avoikhatnak sidingin Russia, Tuluk he hmunkhat teah tiralkap training nak an ngei tiah Iran ramchung thawngthanhnak nihcun alanghter. “hmunkhat tantinak le tluktlannak in remdaihnak, hawikom sinak le himbawmnak hrangah thawngthanhnak ralkap training asi. Cun Iran ramcu Israel ram asilo timi kan langhter khawh lai”\n«Previous Posts 1 … 551 552 553 554 555 … 558 Next Posts»


Pu Lal Maung Cung i a rak chim mi pawl hi, biadik le biahman a rak si rua lo – Chin 11 News\nPu Lal Maung Cung i a rak chim mi pawl hi, biadik le biahman a rak si rua lo\nCNLD buaibai nak a um hlan ah EC member 8 lawng an i tel. Reform meeting kai mi hi 55 an si i, Pu LMC sin i a kal than mi tu hi 3 an si. An kal rih men lai ti i zumh mi hi 2-3 hrawng an um rih. Cu hna pawl cu thantlang tar deuh pawl an si. khualtlawn cu chim lo, khuachung hmanh i a vak kho huaha ti lo mi an si.\nPu LMC i kokek Tactic a si. 2010 politic campaign lio zongah lungler mi 15 meeting a kai mi kha 50 tiah a chim. A nih cu thil sining nak in let 10 tamdeuh in chim ahmang mi a si.\nCu caah CNLD EC 52 CNP ah an ithial timi hi bia vaivuan a si. Thantlang CNLD upa ka hal hna i zung on ni zarhte ni khi official in kan thanh te lai an ti. Lungtial sang in EC meeting a kai mi 6 bak an i thial lo kha fiang tein ka theih mi. Nan ka zumh lo ah cun CNLD Thantlang zung nih official in thawng an thanh mi nan hmuh tik ah thil sining dik nan theih lai i nan mit arti ngaw in nan i au te lai khuaruah har in.\nAn lih le an hrokhrol a si hi nan fiang dih ko lai. CNLD Thantlang upa 2 ka hal hna i an ka chimh mi a si. Pu LMC kha pine 1 ah a pe ah cun 80% sung cia a si i, ChinChin A van i pe i, 80% tei nak a hmuh cia a si cang tiah, Thantlang mipi nih an i lunghmuih khun.(A tial tu Mang K Lian)


Rev. Dr. Chum Awi: Thangthat Awk Tlak Tikir Khua – The Cherry Par\nRev. Dr. Chum Awi: Thangthat Awk Tlak Tikir Khua\nTHANGTTHAT AWK TLAK TIKIR or … CHIN ARFI Nov 12, 2020 Rev. Dr. Rak Buai bia bik nih Tikir thangchiatnak tampi cu Chin Arfi nih hmaihlinh in a ttial. Khuachung minung si ttung loin khualeengmi nih biadik hngalh ttung loin theih chommi bia chim cu Tikir thangchiat ter duhnak ah aa cang. Atutan election ah Tikir khuami hna cu an thang a ttha ngai, tiah bialeh ka duh. I. Tikir cu A le B in kan um. 2020 election ah hitin a si A nih 89.90./. B nih 94.50./. Note: Khua chungah rian le Rakhaing ram in aa dormi an um. Hihi zortertu a si. II. Very faithful people an si Amyotha NLD. CNLD. USDP 311. 18. 9 Pine le Pyithuh 300. 11. 19 III. “VP cu a thin a hung i khuami nih 9.11.2020 zan le a thaizing ah an rem” timi hi hitin a si: VP cu campaign lioah Tikir ah a ra lai i haang kan soh lai, tiah khuami nih an i ring.\nNain a ra lo. Thantlang a um lioah vok thah cia tein an put i an leen. Vote tlawmpalte a tlinlo ruang ah a si hrimhrim lo. Thei u sih. IV. Rev. Dr. Ral Buai, Mr. Tin Duh Thang, le Chin Arfi, James 1:9: “Ka dawtmi u le nau hna, mah hihi philh hlah u; ahohmanh bia theih duh- nak leiah cun a khul a rangmi si u law bia chimnak lei le thin hunnak leiah cun a khul a nuarmi si u” ti a si. Biachia leiin nan khul a rang. Khuami thangchiatnak kong cu chim le phozaar nan tthawng ngai. Nangmah le nangmah kong kha vaa ruat ve ko mu.\nNote: 1. Democracy ahcun mah si- ning in vote pek a si. 2. 1990 in 2010 in 2015 tiang Party dangdang he aa pehtlai cangmi Tikir ah an um ve. 3. 2020 zongah faithfully in Party dangah vote a pemi an um. Thangtthat tlak an si. 4. Pu H. Van Thio cu 2015 Election thla 3 a duh ah NLD ah aa cuhmi a si. 5. Culio tein VP cu Tikir 94/100 nih vote an pek ko. Thangtthat tlaak an si ko. 6. Atu tiang pehtlaihning cu a ttha ko. Thangtthat awk tu an si hrimhrim ko. Nawlnak: Bawipa cu nan lung thlengtu si hram seh, tiah thla kan cam piak hna. By Chum Awi (Rev. Dr.) Pastor, Chin Baptist Church Lewisville, TX, USA\n← Tuzan cu motor thar cawk a duhmi caah santlai a si hnga maw tiah News pakhat ka von ttial:\n𝐄𝐥𝐞𝐜𝐭𝐢𝐨𝐧 𝐑𝐞𝐬𝐮𝐥𝐭𝐬 𝐍𝐚𝐦𝐡𝐧𝐞𝐡𝐧𝐚𝐤 𝐓𝐮𝐚𝐡𝐦𝐢 𝐑𝐞𝐩𝐮𝐛𝐥𝐢𝐜𝐚𝐧𝐬 𝐧𝐢𝐡 𝐚𝐧 𝐊𝐡𝐚𝐦 𝐡𝐧𝐮 𝐚𝐡 𝐌𝐢𝐜𝐡𝐢𝐠𝐚𝐧 𝐢 𝐚 𝐍𝐠𝐚𝐧𝐛𝐢𝐤𝐦𝐢 𝐂𝐨𝐮𝐧𝐭𝐲 𝐧𝐢𝐡 →


Billy graham fapa Franklin Graham Bak Nih A Rannak In Thlacam Bawmh Hal Nak A Tuah Cang. – Kawltu Team\nBilly graham fapa Franklin Graham Bak Nih A Rannak In Thlacam Bawmh Hal Nak A Tuah Cang.\nDecember 8, 2020 December 8, 2020 Pu Tawn Mang\n(Texas nih Supreme Court bak ah taza a cuai nak kong he pehtlai in Franklin Graham fapa nih mah ti bak hin a van chim) Hi kong he pehtlaiin tleicia Billy Graham fapa Franklin Graham nih cun a herh tukmi thlacam a cah. A timi cu Texas State nih States of Georgia, Michigan, le Wisconsin i taza a cuainak hi US phunghrampi ning lo in an cawlcang tiah taza acuai. Texas nih hin hi State pawl hi hmaizarh December 14 i elector College vote thlaknak ah i tel kho lo dingin taza a cuai. Asinain tehte a um lo ahcun hmaizarh Monday khin US Presidential election cu a dih cang ko lai. Cucaah a diklomi thil cu a rannak in hmuh a si khawh nak hnga le tlai lo tein cawlcangh a si khawh nak hnga thlacam a cah. A diklomi thil hi a um tak ko ahcun a rannak in Pathian nih langhter ko seh tiah a ti.\nTexas State nih cun tutan Election i Trump nih a buaipi ngaimi le vote relthan ding i a rak timi State pawl Georgia, Michigan, Pennsylvania, le Wisconsin hna cu Supreme Court bak ah taza a cuai hna. Cacawn nikhat nih khan US Supreme Court bak ah tazacuainak ca hi a kuat. Texas State nih cun hi state pawl nih hin US phunghrampi an buar tiah sual a puh hna. US Phunghrampi i ithimnak phung he aa pehtlaimi ah taza a cuai.\nTexas State nih Supreme Court i taza a cuainak hi phunghram pi nih a onhmi a si. State 1 maw 2 karlak ah buainak le lungtlinlonak a um ahcun US Supreme Court ah tazacuainak tuah khawh a si. Texas nih a langhter ning ah hi State pawl nih hin US ithimnak phung cu an buar tiah a langhter. Vote thlaknak rules thennak cu an State phunglam lonh in courts le cunglei nawlneihnak in an thlen tiah sual a puh.\nCun hi state pawl nih vote thlaknak rules an thlenmi pawl hi an mah state i counties pawl lila ah pakhat hmanh aa khat hna lo tiah sual apuh rih hna. Cucaah Texas nih hi thil hi US rampi vote thlaknak phunglam he aa kalh tiah an hmuh caah taza an cuai hi a si. Tazacuainak hi a hlawh a tlin ahcun hi state pawl nih hin hmaizarh cacawnnikhatni (Monday) i Elector College vote thlaknak ah an i tel kho lai lo. Electoral college nih hin US President tak tak ding a thimtu ding an si. Donald Trump caah ruahchannak pakhat te a si.\nSource: Breitbrat News\n(A tanglei capar hi van rel chap) Kan Laipa US Ralkap rian a tuan cuahmah lio mi Biak Cin Thang hi lawmhpi cio hna usih. A tu a rank E3-Private First Class (PCF) in E4- Specialist ah a kai cang. Kan lawmhpi tuk hring hran ko. Bawipa nih a lam hruai peng ko seh. Mah ti hin a mah Biak Cin Thang nih mah ti hin a chim.\nKei nih cun hitihin Bawipa thluachuah ka rel. November 2,2019 ah Pathian vel le lamhruainak in tlamtling tein US ralkap sianginn (training) ka rak awng i December 6,2019(nihin caan) ah Infantry sianginn (US ralkap tling) zong ka rak dih kho ve. Kum khat a rauh hnu ah Bawipa vel le dawtnak thawng in December 5,2020 ah promote (rank kai nak) zong ka ngah kho ve. E3-Private First Class (PCF) in E4- Specialist ah ka rank zong an ka kaih ve cang. Credit : Biak Cin Thang.\n(Mah capar hi van rel chap) December 6,2020 Rev.Dr Hai Vung Lian thawng Update: Ahmasabik ah tu zing a Ni thiang dam tein a kan phaktertu kan Pathian min thangthat si ko seh! Pathian dawtnak thawng in le pakhat cio nan thlacamnak thawng in tu zing ah Doctor te nih Rev. Dr. Hai Vung Lian cu ni dang nak in a let 10 tluk in a thangcho e tiah thawng an kan thanh. Amah tu cu hngilhnak si an pek peng ko rih caah lungfimlo in a it ko rih. Oxygen level zong amah ah 95 – 100% kar hrawng ah a um peng ko.\nSeh in zeimawzat hrawng cu an pek chih peng rih. Hitining tein thancho lam a panh ciahmah ko ahhincun caan raulo teah damnak tling zong a hmu than ko lai tiah ruahchannak nganpi kan ngei ko. Thla a kan campiaktu vialte nan dihlak cungah kan i lomhnak kan chim cawk lo. damnak tling taktak a hmuh khawh nak hnga donglo tein thlacamnak in kan bawm hram ko rih uh. Bawipa nih thluachuah in pe hram ko hna seh! Lunglomhnak chim cawklo he,Pu Richard Ngun Lian, ( ECBC Vice Chairman ), Columbus, OH 43228, Cell : 859-466-3739\nRelchap: Khah! Mi tampi nih hmuh kan duh cio mi Bochantlak taktak asi mi Miphun le Ram caah asi khawh tawk in Rianttuan tu ttha asimi Dr. Sasa Darling Dr. Mary hmanthlak cu a tanglei ah Tlawmpal te kan vun langhter lai aa dawh kho taktak. Dr. Sasa nupi Dr. Mary hi a hmu rih lo mi tampi kan um hna Dr. Sasa hi tlangval ah a ruat mi zong an um len asinain tlangval a rak si hrimhrim lo Pathian nih Nupi dawh taktak te a pek tutan ah an Nuva hmanthlak nih Lai Media Vawlei pi cu vun chul ve tuah seh.\nAn i rem kho taktak hi bantuk in Bochan bak mi hna hmanthlak vun zoh ahhin cun Lung ahmui kho taktak zoh hrim a nuam kho tuk. kan theih cio bangin Fanu Rosung te zong Bawipa nih a pek tthan hna a tanglei ah kan vun langhter chih lai. Bawipa nih hmailei kar an hlannak ah Thluahchuah nak he zul dawi peng ko seh tiah kan bia ka donghter.\nCONGRATULATIONS DR. SASA\nDr. Sasa nih Fanu Rosung te a ngeih tiah Thawngpang kan theih. Hi fanu Rosung hi Pathian vel thawngin asi timi philh lonak ah a min zong Grace Gabriella tiah pek asi. A fanu te cu 3.3KG tluk a rit in a ngan mia si, Pathian dawtnak le vel thawngin tluang le dam tein fanu rosung an hun ngeih mi cu amah Dr. Sasa zong aa lawm tuk ve hringhran.\n“Ka fanu te a min cu Grace Gabriella tiah min kan pek, a ruang cu kan nunnak lamthluan vialte zoh tikah Pathian vel le zaangfahnak, amah a vel thawng lawng tein asi ko. A van mithiang hna hmang in venhim mi kan sinak langhter nak caah Grace tiah min kan pek hi asi” tiah aa lawmhnak zong a langhter chih ve.\nGrace Gabriella has arrived safely, she weights 3.3 KG. She is Named Grace Gabriella because our Lives are filled with His Grace and we are surrounded by His Angels like you our dear friends and families.\nDr. Sasa cu London ram ah nuam tein a thudir kho asi nain a miphun a dawt ruangah Laitlang ah a rak tlung. Laitlang ah um i Chin miphun caah rian a ttuannak hi kum 13 leng asi ve cang. Pathian nih nihin tiang a umpi, a rianttuannak zong ah hlawhtlinnak nganpi a pek. Tutan zongah Pathian velin venhim mi kan si timi theih peng nak dingah a fanu min zong GRACE tiah min a hun pek ve. CONGRATULATIONS\n← Breaking News ! Trump Caah Thawngpang Thar Tha Tak Tak Mi A Chuak Than Cang.\nUS Lainu Nurse Katie Nih Antibiotics Kong A Chim Mi Cu A Tha Kho Tak Tak. →


China Communist Party CCP Xi Jinping nih atu lio China ram chung ah an tih bik mi thil pakhat angei? – Kawltu Team\nChina Communist Party CCP Xi Jinping nih atu lio China ram chung ah an tih bik mi thil pakhat angei?\nJuly 26, 2021 Pu Tawn Mang\nCCP Xi Jiping nih atih bik mi pakhat cu, Communist Party hi China population atamtuk cang caah, China nih vanchiatnak kan tong lai, mah cu zei dah asi tiah cun, Chinese Communist Party hna nih kum 100 nak ropi ngai in anrak hman dih cang hnu ah, Thangthar Mino middle class hna chung in, China Communist Par CCP uknak duh lotu hi anrak tamtuk cang caah asi, Retired Australian Army Commander Major-General Gus McLachla anrak chim tawn cang bantuk in, China middle class hna hi natural resources ah hin an tlawmtuk khi asi, mah caah CCP uknak an duh ti lo nak asi.\nChina middle class hna nih hin thancho ve peng hi an duh, an herh ve ko nain, CCP hruaitu lian hna nih mah covo cu an ngeih dih khi asi, Xi Jiping nih hin CCP kal ning hi thangthar mino hna le middle class ah covo anrak ngeihter lo ruang ah asi, cu pin ah Arms race ah sau ngai anrak kal ko cang nain, Mah middle class mino hna nih China ram chung ah CCP duh lonak thuk ngai in anrak lut hna cang khi asi, CCP members long nih cun ram uknak hi an tei kho tilo caah, Chiatnak nganpi tong khawh dirhmun ah an dir cang ko timi hi Xi Jinping nih fiang deuh in ahmuh ko cang khi asi.\nMah caah cun middle class thangthar mino hna nih can saupi CCP uknak tang ah zei hmanh covo ngeih lo le zei hmanh tuah khawh lo in, Xi Jinping uknak hi an duh tilo ngai ngai khi asi cang ruang ah, China ram politic hi ruah lopi in vanchiatnak, buainak, ithlengnak, mah hna hi nikhat can khat ah ara ding mi thil asi caah, mah kong ah hin CCP Xi Jinping nih thinphan nak nganpi angeih cang timi hi, amah Xi Jinping zong nih aram chung mipi um kal ning azoh ah hin fiang deuh in thil si ning cu ahmuh cang khi asi, CCP uknak duh lo mi ahlan lio pi in minung an thah mi hi atam tuk cang chim cawk lo khi asi cang.\n← Matupi le Mindat kar lak idohnak ah Chin ram le miphun caah nunnak a pe mi, tlangval Phun Thang Hnin le ahawi, Chinram nih an philh kho ti lai lo, mangtha!\nNancy Pelosi ruang ah US abuai sinsin, mah ruang ah cun GOP hna nih buainak an tuah deuh deuh ko cang, →


Democrats Pawl An Thin Lawng An I Domh Cang - TIMES OF CHIN NEWS\nDemocrats Pawl An Thin Lawng An I Domh Cang\nPosted By: thawngthawng May 26, 2021\nPress Conference tuah i thawnglatu hna biahal hi a tih bikmi pakhat a si an ti. Press conference zong zarh chiar tuah dingmi a tuah duh lo. Biden chan ahcun thil man le Gas, datsi man cu van a tong ti ding a si. Atu ning in cun kum 4 chungah US nih kan ngeihmi phaisa vialte a hman dih te men lai. Refugees kum khat ah 125000 tiang ka laak lai a timi zong a let diam i, kum khat ah 62500 lawng ka laak lai a ti than. Credit: Salai Lairamthang\nrelchap >>>> Loklung Ralzaam Naupawi Pakhat an Zaamnak Hmun ah Nau aa Then\nAn zaamnak hmun ah tlangrai zong nih a tlak hna i ngakchia a zawmi an um len pin ah naupawi pakhat zong zaamnak hmun ah cun nau aa tthen. “Tlangrai nih a kan phak i kan ngakchia a zawmi an um pah len. Naupawi zong an um i pakhat cu zaamnak hmun ah aa then cang. Kum 80 cung tar zong an i tel. Zawt buin zaampimi zong an i tel. Thlacampiak kan herh hringhran ko,” tiah HBA ttuanvo ngeitu sin ah a cunglei pastor nih a chim chap.\nLoklung ralzam hna ca ah ramchung le ramleng khuasa Laimi vialte nih thalchampiak ding in HBA nih sawmnak zong a tuah. Loklung hi a khua ning in an chuahtak dih i khuachung ah thluaktlinglo minung pahnih lawng an taang. A zaammi an zapi ah milu 850 hrawng an si, tiah pastor pakhat nih The Chin Journal ah a rak chim.\nMay 25, Hakha


Norway Chin Christian Federation Nubu Nih Tam Tak Tak An Bomh – The Chinlung Post\nNorway Chin Christian Federation Nubu Nih Tam Tak Tak An Bomh\nNovember 18, 2020 admin Local News 0\n18.11.2020(Thursday),Na liam siaherh hlah:\nMipam nu Leng Sui Hlei Tial le taantaak mi chungkhar nan dawtnak hna cu nihin tiang zong ah a lumsa peng ko rih.Norway Chin Christian Federation(NCCF) Nubu nih bulhmi Phaisa Kyats..\n3,200,000/- le Malaysia Andrew Tum Tling nih bulhmi Kyats- 50,000/- cu SHT hringtu a nu le a zohkhenhtu hna an Uu nu sin, Thantlang ah nihin ah ka va ap(Chanh) cang hna.\n1. 26-10-20 = 9,611,537/-\n2. 17-1-20. =3,200,000/-\n3. 17-11-20. = 50,000/- ====================\nHi vial hi keimah sin ah bulh a phanmi dihlak cu a si.Midang cungah zaangfahnak a ngeimi cu lunglawmmi nan va si dah! Pathian nih an zaangfah hna lai(Matt 5:7).Nanzaa te cung ah keimah hrimhrim zong kaa lawm tuk.\nCung HuSui Hlei Tial na liamsia herh hlah…\nCrd, Cunghu Blood\nThawngpang Dang Rel Chap\nKHAH US LE CANADA A UMMI CAAH CUN A CAAN LIO TE BAK ASI HIH\nTuzan cu motor thar cawk a duhmi caah santlai a si hnga maw tiah News pakhat ka von ttial.US le Canada ah a ummi hna nih Motors thar cawk a duhmi nan um ahcun atu lio te hi a “season” a si.Covid 19- pandemic ruang ah Motor Model thar tampi hna cu an zuar kho lo. Cucaah, Ford Company nih 2020 models pawl a man an thumh/promotions an chiah liote a si i, November 30 hi deadline a si.\nCompany dang cu Ka thei lo. 2020 Model thar na cawk ahcun 72 months hi “Zero Interest” a miak loin” in na lak khawh lai. 2020 Model paoh a man an thumh dih i, a cheu cu $ 5000 tiang an thumh. Mawtawka chia te, trade ding Na ngei ahcun, zeibantuk mawtawka Na Trade paoh ah $ 2500 credit an in pek lai i, Cun, Na mawtawka man /value kha an in chap piak lai.\nExample ah keimah ka mawtaw a chia takmi, zuar khawh tilomi, hlawnh hmanh ah hlawnh man liam a haumi hi trade ning law, mawtaw man ah $ 200 or 500 in an ka lak piak lai i, credit hi $ 2500 an ka pek chap lai. Cu tikah, ka mawtaw cu $ 3000 in an ka cawk bantuk ah a cang hnga:) Cucaah, mawtawka chia a ngeimi hna caah a hlawk ngai fawn.Mawtawka a man an tthumh, na theih ahcun kan thanh ve te law tiah a ka timi an um caah, siaherh in zapi caah kan von ttial. Credit: Zasang Cinzah.\nDr PC Biak Siam:Zumh Khawh Lo Tiang In US Thimnak Result Ai Thleng Lai? Trump Vote 410, Joe Biden Vote 128 (Biathli vialte haichuah/pholangh ai thok cang). Nihin cu keimah zong nih kai zumh kho lo. Thilcang kho lo ah ka ruah. Ka lungthin chung ummi ka hun phochuah ve a hau cang, Carlifornia, USA lei ka hawikom ttha nih a van ka kuatmi cu ka khuaruah hi a har kho taktak.\nA phozar hmasatu si ka duh lo i, a van ka kuat nolh tthan. Atu ahcun hmun dangdang zong ah ai pholangh (viral) viar cang ti ka theih ruangah Intelligence report nih Trump nih landslide victory dirhmun si in vote 410 a hmuh i, Biden nih votes 128 a hmuhnak kong hi ka hun tarlangh ve. Hihi tette (Evidence) ttha ngaimi a si i, election ah idehhlennak le vote hrokhrol in ningcang loin hlonhmi le rel a tam zia finfiahnak he Evidence hi Court hmai ah Trump Legal Team nih an put luh thluahmah.


Magway ramthen, Myine peng Kyawngkan (ကြောင်ကန်) khua ah mi zapi cycle hna cu\nMagway ramthen, Myine peng Kyawngkan (ကြောင်ကန်) khua ah mi zapi cycle hna cu December 12, zaanlei suimilam 3:00 hrawngah ralhrang phu hna nih meikhangh in an hrawh tiah khuami nih an chim. Khuachung mi nih an ngeihmi kee thum ngei cycle(သုံးဘီး) 1 le cycle 8 cu ralhrang phu hna nih an lak i an kalpi khualeng ah meikhangh in an hrawh tiah khuami pakhat nih cun a chim.\n”Kee thum ngei cycle (သုံးဘီး) 1 le motor cycle 6 cu khualeng ah an kalpi hnu ah meikhangh in an hrawh dih, khuachung ummi mino hna nih an tih caah an zaam dih, cu a zaam mi hna chung cun Kyawngkan (ကြောင်ကန်) khua lawng si lo in an pawnghrawng ummi khuami cheukhat hna zong an zaam, an zaamnak ah khua a sihtuk cang caah harsatnak an tong” tiah khuami pakhat nih cun a chim chap.\nMyanmar ram chungah Covid zawtnak le ralhrang phu hna nih hramhram nawlngeihnak an lak ruangah a lamkip in harsatnak le tumchuknak ton a si, a luancia kum 10 chungah democracy ngah in thanchonak a rak ummi hna zong duhsah in tumchuk lei a panh than, 2005 kum hlanah raktonmi sifah harsatnak lamchung ah phanhthan bantuk a si tiah UNDP nih cathanh a chuah.\nThawngpang dang…..Kan Hnu zarh, Zarhte ni ah khan US ah thlichia a hran ruangah rawhralnak nganpi a chuak i minung 80 leng an thi cang, an umnak hngalh khawh loin minung zeimawzat an um i, mithi hi an karh theo te lai tiah zumh a si. Thlichia hi Arkansas, Illinois, Kentucky, Missouri, Mississipi le Tennessee hna ah a hrang i, kokek rawhralnak faakpi a chuahter, tiah theih a si.\nKentucky State lawng ah hin thlichia hrang nih minung 70 leng nunnak a laak cang. Kentucky Governor Andy Beshear nih cun thlichia hi hmunkip ah a hran ruangah zei tluk in dah rawhralnak a chuahter hgnalh khawh a si rih lo kong le mithi hi a karh lei an panh lai a zumh kong a chim. Governor nih hin Kentucky State pumpi ah State of Emergency a phuan colh.\nIllinois state thlanglei, Edwardsville khua ah cun thlichia hrang nih hin Amazon warehouse a hrawh, Warehouse chung ah hin minung 100 hrawng riantuan mi an um tiah theih a si i, riantuan mi 45 cu him tein an chuak cang. Sinain a tang rih mi zeimawzat cu laachuak ding in bawmhchanhnak tuah cuahmah lio a si. Thlichia hrannak hmun i bawmhchanhnak tuah ding in National Guard hna zong fial an si cang.\nPresident Joe Biden nih cun an ram nih thlichia hran an tuar mi hna lak ah a faak bik mi pakhat a si kong a chim i, mimung nunnak zeizat a liam le zeitluk in dah rawhralnak a canter timi thawng fiang an theih rih lo kong a chim. Thlichia hrannak hmun hna zong tlawn aa timhnak kong President Biden nih hin a chim. Credit The Chin Post\nTanintharrii ramthen, Pulaw peng ah CDM a tuah mi U Thar Win, Ma Saung Myiat Aung le Ma Chu Thiri Naing hna cu →\n← Sagaing ramthen, Myaung (မြောင်) peng December 14 ni ah ralhrang phu chungtel


CDF Min In Mizoram Le Lawngtlai Ah Phaisa An Khawmh Ti Mi Kongah Kaphnih Fianternak AN Tuah Cang – Thechinlandtoday\nCDF Min In Mizoram Le Lawngtlai Ah Phaisa An Khawmh Ti Mi Kongah Kaphnih Fianternak AN Tuah Cang\nadmin July 3, 2021 Leave a Comment on CDF Min In Mizoram Le Lawngtlai Ah Phaisa An Khawmh Ti Mi Kongah Kaphnih Fianternak AN Tuah Cang\nBy.William HC Fianternak. Nizan ka ca post mi kongah lungnuam lole thilsual tuahah a atel lomi nan umrua le ka lungtha ve hrim lo,sual lo puh cu afaktuk mi asi.Sual lo puhmi nan um si cun rak ka ruat thiam uh tikha biahmai ah chim ka duh.1nk.Henry Cinzah le Henry Siangdun fb account hmangtu hi pakhat a si.\nHenry Siandun a fb hi ahman deuhmi si i mah fb account neitu pa hi tutan thilah hruaitu luban si tiah theih a si bang,Amah chim ning tein tutan thil komiti an sermi OB hna hmanthlak le OB an sinak tehte he ka hun langhter duh.Mah Henry Siangdun nih mah vial hi OB atimi cherhchan in ka post mi si.Henry Siangdun kha biafiang thei tu bik a si ko.\nByVan Thang Lian nih fianternak a tuah ning, William HC facebook nih cun mah tin a langhter, Mah hna minung panga (5 )hna nih Mizoram le Lawngtlai (Lai district) le Chin ramri hrawng ah Chin Defense Force kan dirh i Committee kan ser ti in tangka khawlh in an vak len ti si.\nTaham le Kalaymyo Hrawng Hrang Cu Ngaih Chia Ngaingai An Si Ko →\n← Tlailand Cozah Nih PDF Bawmhnak Caah NUG Nih A Pek Mi Ting Zaanga A Tlaih Piak Hoi


ZUALKO: Tuzing Kalaymyo ah tlangvalno Salai Van Hmun ThangKum 18 ti ah a paam – Lai Celeb News\nZUALKO: Tuzing Kalaymyo ah tlangvalno Salai Van Hmun ThangKum 18 ti ah a paam\nAugust 2, Kalaymyo Kyutonepin Sang um Salai Van Hmun Thang (kum 18) cu tiva a kalnak ah ti in a paam tiah theih a si. July 31 lio ah Sinzwa chaklei Sigyi tiva ah nga tlai ding in a kal i a rak tin ti lo. August 1 ah Sangmi nih an kawl nain an hmu lo. August 2 zinglei 10:00 AM hrawng ah aruak cu an hmuh. Zaan 2:00 ah aruak an vui lai tiah Zalen nih a tial.\n← Halleluijah Bawipa Atha: Thah Hmang Ralhrang Nih Salai Bawi Hlei Cuang An Thlah Cang\nDaw Aung San Suu Kyi Kongah Thawngpaang Thar Theih Cu Anuam Lo Ngaingai E →


CNA/F NIH ZEIRUANGAH DAH KAWL RALHRANG PAWL HI AN TUK RIH HNA LOH? – The Chinlung Post\nCNA/F NIH ZEIRUANGAH DAH KAWL RALHRANG PAWL HI AN TUK RIH HNA LOH?\nApril 14, 2021 admin Kawlram 0\nCNA/F nih ral a tuk lo ee, ralkap a Kap lo ee / cu ee kha ee tiah Ramleng in za lawng ngai , fawi ngai le ninghngal ngai le a fimngai le thilthei ngai bang in online chung rak au len ti hlah uh!Ramchung ral a thawh tik ah zei tluk dah Mipi nih harnak an ton tawn ti zong tha tein theih le hlat a hau!\nA nai bik i Serien Ram ah ramchung ral a thawh tik ah zei a hngal lo mi Nau semka in Tar Nu le Tarpa tiang zeitluk in dah harnak an ton ti mi cu Vawlei khuaza ramkip nih theih dih a si! CNA/ F nih nihin tiang meithal an puah lo mi hi Mipi sin ah zawnruah nak le khua fak piin an ruah caah a si ti hin fiang tein Mipi nih kan theih a hau!\nKawl ralkap hi tih hna seh law , nan mah online chung in Ramleng in Au khuan a thawng ngai mi nak Khan fawi tein an kal i, an zam kho !! Hi ti Kan chim tik ah Kawl Ralkap Mithalo pawl kha tih ding le dai tein a Nawlngeih nak le hramhram in Uknak Kha Mipi nih kan cohlang hna lai Ka ti duh nak a si lo!\nA tu lio dothlen nak / Revolution ah hin kawlram pumpi huap in khua fakpi in ruah a hau i, Ram pumpi huap in cawlcang thiam le zohchih a hau mi a si. Political party, CRPH, CDM, UN ( ram chung Ram Leng pehtlaihnak) , tlangcung mi hriamthai mi vialte , Mipi duh lonak a langh ter tu hruaitu hna tiin hmunkhat in cawlcang thiam a hau mi a si!\nA tu lio dothlen/ Revolution nak ah hin Ralkap hi meithal he doh hrimhrim ding dirhmun a phan ah cun, tlangcung mi lawng si loin, an mah kawl Miphun hrimhrim meithal an tlaih ve a hau lai. CNA/F hi dai tein an um ko tiah ruat hlah uh! Dothlen nak tuah tik ah Mipi nih theih awk a tha lo mi le Online chung ah tial awk le langhter awk a tha lo mi thil tampi a um lai ti hi Mipi nih kan phlih lo a hau!


U Kyaw Moe Tun telin NUG cozah palai hna he tonnak cu American Embassy nih a langhter – Onlinenungak\nU Kyaw Moe Tun telin NUG cozah palai hna he tonnak cu American Embassy nih a langhter\nAmerican Ministry of Foreign Affairs in ruahnak petu De Rit Chawlat cu united nations Kawlram aiawh tu palai U Kyaw Moe Tun he nihin New York ah tonnak an ngei, Myanmar ram NUG cozah palai hna he zong tonnak a um kho tiah American Embassy social media ah phungning in an langhter.\nCu tonnak chung ahcun Myanmar ram nih democracy le phungning riantuannak cu a rannak in a nunthan nak ding ah a herhbik mi biaruah nak an ngei, tlangcung mi hna le biaknak kong tel in nuhrin covo le tualremnak cu upat in man ngeihter ding in biaruahnak cu an langhter.\nMyanmar mipi hna nih Covid-19 zawtnak runvennak ding caah hi nak thazaang a thawn deuh nak ding kong ah biaruahnak le ruahnak i cheuhnak zong a um.\nAmerican Ministry of Foreign Affairs ruahnak petu De Rit Chawlat nih “Myanmar ralhrang phu hna tih an nunning hramhram in an thiltuah mi intuar tu hna caah Myanmar mipi hna caah NUG cozah hruainak in riantuannak cu lungtlinpi nak a um nak kong” a chim tiah theih a si.\nCun “Myanmar ram nih democracy lamcung ah daihnak he phak than khawh nak ding ah zuamnak in riantuan mi vialte hna caah American nih thazaang pek le lungtlin pi nak zong a um” tiah an langhter chih. The Irrawaddy. Credit : The Chin Post


Tih a Nung Tak takmi Thlichia Totho Hurricane Michael cu US Florida Chaklei Panhandle region a phan cang – Salai Kawltu\nTih a Nung Tak takmi Thlichia Totho Hurricane Michael cu US Florida Chaklei Panhandle region a phan cang\nOctober 11, 2018 salaikawltu Breaking News\nTih a nung tak takmi thlichia ttotho Hurricane Michael cu US Florida chaklei Panhandle region a phan cang. Hi tih a nung tak takmi thlichia ttotho hi a min ah Hurricane Michael tiah min pek a si i, a thlichia a pinh lei tahnak zong ah Category Four bak a si. Hi thlichia a hran ning ding hi, a fah lei ah 155mph bak a si lai. National Hurricane Center nih an langhter ningah hi tih a nung tak takmi thlichia ttotho Hurricane Michael hi cacawn ni thumni (Wednesday) chun ah khan Mexico rilikam le US Florida pawng a phan ti a si.\nAtu ah tih a nung tak takmi thlichia ttotho Hurricane Michael cu US Florida chaklei Panhandle region a phan cang. US, Florida i khuasa minung thong tampi cu an umnak inn chuahtak dingin nawlpek an si cang. Asinain mi tampi cu Tih a nung tak takmi thlichia ttotho Hurricane Michael ruang ah zaam loin an um. An umnak inn an chuahtak duh lo.\nFlorida Governor Rick Scott zong nih hi Tih a nung tak takmi thlichia ttotho Hurricane Michael kong he pehtlaiin ralrin a pek cang. Florida Governor Rick Scott nih cun tuak khawh lomi chiatnak (unimaginable devastation) a si lai i, kum 100 chung i a fak bikmi thlichia a si lai tiah a phuan. US laifang (central America) ah thlichia le ruah ruangah minung 13 bak an thi cang. US Florida i khuasa minung 370,000 hna cu hmunhma a sannak lei ah zam dingin nawlpek an si asinain minung tlawmte lawng an zam rih.\nPrevious Post:A Nupi Mei i A Khangh Mi Cu A Kal Tak Asinain A Theih Lo Mi Cu Thluachuah A Rak i Thup Mi Kha Asi.\nNext Post:A Nupi A Lerh Tak Nak Nungak Cu Nau A Pawi i A Kal Tak…Thla 9 A Rauh Hnuah Cakuat A Hmuh.


CNLD nih teinak a hmuh ahcun Chin State budget a tlawm/zor lai maw? | THE CHIN EXPRESS\nCNLD Kong Fianternak #3nak\nPakhatnak ah — Hihi NLD le USDP Kawl mei-tlai party upa pawl biameilah asi i ramkhel ah a niam tukmi a si. Atu kan ramkhel ah a biapibik hi federal mahte khuakhannak lak ding le democracy (ralkap uknak doh) a nun thai nakding kha asi. Cu lio ah hmuhtheihnak–budget, tender le arsa eitinak ding lawngte mit rak aumi an um. Miphun dothlennak ah a hakkau/tumruhmi Rakhine, Shan le Kachin tehna ahcun hipawl (development) hicu cazin ah an chiah lomi a si.\nPahnihnak ah — Hihi a dik zong a dik lomi asi. ‘Lau hna seh, ttih hna seh’ tinak men asi. Mizoram ah Vai Party a simi Congress nih tuanpi ah cuticun an rak aupi len bal. Asinain Miphun Party asimi MNF party nih cozah term hnih/thum an hun tlaih ve tikah zeipipa aa thlau hleilo kha mipi nih an mit in an hmuh tikah— cu bia cu an chim ngam tilo. Rakhine ah NLD an sung le an budget a zor hlei lo khih.\nPathumnak — Laitlang NLD le USDP cozah nihcun Nay Pyi Taw ah an kal i an pi-pu le sinah kutdok bang zapei donh in an hal hna. A hal zong an hal ngam lo i an pekmi hna poh kha ‘kan ilawm’ an ti ko rua. Kannih nihcun khupbil in kan hal hna lai lo i ‘leiba cawh’ tu in kan cawh hna lai. Kum 70 chung thlawhlo chuahtakmi bangin nan kan hnon i nan kan namneh caah hawi hnu kan fualnak a si. Panglong minthu tu miphun 4 ah kan itel, Myanmar rampi horkuang ah atlak laite ah Chin Battalion nih minung 200 leng thisen in kan rak khamh. Atu ah nan kan tuahto ning le kan daithlanhning hi kan duh lo tiah a herh le kan sawhchih hna lai. Mahsahlah chan ah E.K Kim Ngin (Laitlang uktu) nih Kawl cozahpi sin ah Laitlang budget hal kha ‘mithmai a bi tuk’ tiah a rak iphuhrung ti a si. Cucu Laimi kan pale tampi (abik in Kawl party hnuzul pawl) nihin lungput a si. An pilepu pawl nih ‘tamtuk nan kan hal’ tiah sik sual lai an phang i tampi an hal ngam hna lo. Hihi miphun party (CNLD) le Chin mino nih kan duh ti lo. Mizoram hruaitu Pu Lal Deng nih India cozahpi sinah budget a hal hna tikah Vai bawi pawl an zai lengmang ti si, “Nan chuahpimi vial tlawmte, nan halmi tamtuk” tiin. Cutikah “Asi le kannih hi khingrit kan si ne ai indang teh kan chuah ko ne lai” ati hna ti i Vai pawl an lau(thinphang) tisi. Kutdawh ramkhel policy in leibacawh ramkhel caan asi cang.\nPa 4nak — 2008 Phunghrampi ningin budget phawtning hi zoh usih. Section (193) ningin Chin cozah nih ramthen budget cu suaisam a si i section (230) ningin President hruaimi Finance Commission ser a si i cuahcun Chin cozah lutlai Chief Minister zong ai tel ko. Cu Commission nih (230)(d) ningin ramtthen cozah kip kha budget thenphawtnak an tuahmi a si. Cu hlan ahcun ‘bawi tawzat thiam deuh poh tamdeuh ngah a rak si ko. Cucu “a ttah aw thang deuh poh hnuk tamdeuh din” asiloah “hal uhlaw pek nan si lai’ timi, policy kha rak si fam. Asinain atu ahcun cutin a si ti lo. Democracy ram ah an hmanmi Financial Commission i budget thenphawtning tahfung (criteria) a simi– sifahnak cazin (poverty index), milu tlawm-tam (population), hmunhma/hlat-naih (geography/distance) tipawl kha zoh in Myanmar ram zongah budget tha tein thenphawt a si cang— kum 2018 hnu khan biatak tein zulh a si. UN, World Bank, ADB le IMF tepawl nih formula/methed/criteria an suaisampi. Cucu India i Finance Commission bantuk khi a asi cang. Cucaah a fawinak cun budget thenphatnak hi bawi tluanh le party vote pek tepawl he ai pehtlai ti lailo. Atu i Laitlang ah budget hawi nakin zatuak(%) tamdeuh kan ngahmi zong khi Myanmar ram ah sifahnak buaktlak 24% lawng a si lioah Laitlang kha sifahnak 58% a si– Yangon, Mandalay tepawl 13% lawng an si tikah– a let 5 tluk in kan sifahnak a zual caah asi. UN i SDG-2030 hmuichon ningin sifah hloh a herh caah a si.\nPa 5nak— Laitlang cozah nih thanchonak le sipuazi (development & economy) kongah idea an neih lo tuk caah le an ralchiat tuk caah (asiloah an lungput a that lo caah) alut ding hnga tluk hmanh in a lut lo. A nai bik pakhat ka chim lai. India cozah nih kumchiar hin Laitlang le a ramri he aa pehmi Myanmar ram thanchonak caah USD 5 million hi earmark a tuah peng(achiah peng) nain “a soktu um lo ruangah zatceo hmanh kan hmang kho ballo tiah an counselor nih a ka chimh lengmang. Cozah nih hnatlakpi a hauh caah asi. Kai tuar lo i CNF tangah dirhmi CCPR min in 2017 lioah USD ting 5 man tluk ka sokpi hna. Chin State cozah nih recommendation min a thu ngam lo “cunglei NPT ah va kalpi uh” an kan ti. Asinain Falam peng project ca vial ahcun CM nih Vuanci Soe Thet kha min a thutter ko tiah kan theih– cutucu hei chia ko usih. Cucu kan ituar lo i naite ah May thla ahkhan Paletwa ralzam pawl caah tiin project cu USD ting 2 man kan sok than hna i Chin Cozah nih min an thu duh/ngam hoi lo. Recommendation pek kha upadi nih a kham lo i ngamh/duh lo awk hrim a si lomi a si. Zeitluk indah mipi kan sungh! Chin cozah nih thanchonak caah idea nei hna sehlaw project siam cawk lo a si. Ramdang bawmhnak tampi a luhter khawh.\nBiafunnak— Cucaah CNLD teinak kan hmuh i cozah kan kai ahcun Chin cozah budget a zor hlei lailo pinah project tampi kan siam khawh lai caah ramchung ramleng in thanchonak budget tam deuh hmanh in a lut leh-lam lai.


A Hmasa Bik A Tluk Ruang Ah Vawleipi Theih In A Minthangmi Kum 4 Ngakchia Model (Video) - THE CHINLAND POST\nA Hmasa Bik A Tluk Ruang Ah Vawleipi Theih In A Minthangmi Kum 4 Ngakchia Model (Video)\nShot of a handsome young male programmer working late in his office\nCity Hunter| 2018 April 19| Atu kan langhtermi kum 4 ngakchia video hi internet cahmai cung ah a lar tuk i a zohtu tambikmi video pakhat a si ve. Cu video cu, April 12 ah tuahmi Shanghai ah tuahmi fashion show pakhat a si. Video chung ah kum 4 ngakchia model Zhang Yaoyang cu kut aa tlaimi model pahnih kar ah lam (fashion a hmuhsak) a kal. Fashion a hmuhsak lio le a tluk lio video a tanglei zoh khawh a si.\nKut aa tlaimi ngakchia model pahnih nih Yaoyang lam a kal lio cu an hmuh ko nain an kuttlaihmi an thlahpiak duh lo. Cu ruang ah model Yaoyang cu a tlu. Ngakchia an si caah an kut an i tlaihmi cu thlahpiak an philh. Yaoyang tu cu, a tlu nain hmaipanhte in mizapi hmai ah lam a kal (fashion hmuhsaknak a tuah) kho than.\nYaoyang cu kum 2 a si lio te in model tuan a thawk cang. Atu fashion a hmuhsaknak i a tlukmi hi fashion a tuahmi a nun lamthluan chung ah a hmasa bik a tluk a si. Hiti a tluk ruang ah vawleipi nih an hun hngalh i hlawhtlinnak zong a hmu.\nPrevious Eaindara Kyaw Zin Nih Mizapi Pekmi Academy Hi Kaa Lunghmuih Tuk Ko Cang A Ti\nNext Thet Mon Myint Nih Hringtu Nu Dirhmun Ka Phak Hnu In Ka Nu Ka Dawt I Ka Zawnruah Deuh A Ti


US thawngpang thei a nuam chin lengmang cang, Midterm election 2022 cu November thla ah ngei a si lai, Republican pawl nih House le Senate ah Democrat hna cu kan tei lai tiah an zum ngai. Texas Senator Cruz zong nih a chim cang. Former United States President Donald Trump nih Florence Arizona ah ‘Save American’ Rally ti mi cu zahan ah a ngei than\n2020 presidential elections ah Joe Biden a tei lo mi kha fak a ti ngai ti a bia chim ning in a lang ko.\nTrump 2020-Trump 2024 flag cu a tam tak tak. Trump nih a chim ning ahcun, “Washington Politicians\nkut tangah kan um dih, an duh duh in an kan tuah hna, Anmah pawl control nak kut tangah kan um dih, an mah nih pawl nih tuah ding mi an ti mi hna hi kan zulh ti lai lo. Radical Democrats pawl nih United States hi communist ram bantuk in serh an nih tim. Elections ah Democrat pawl kan tei cik cek hna, An duh ning bantuk in thil kan tuah ter ding a si ti lo.\nNihin bantuk ah hin Election ngei hna u sih law, ceilak in kan tei hna lai, Ceilak in ka tei hna lai.\nUS President Joe Biden kan ngei mi hi a thawng lotuk, zeihman a si lo, a rian a tei lo tuk, A hlan President 5 kan\nrak ngei mi pawl nak in a thawng lo deuh, Zeihman US ram caah thil tha atuah mi a um lo. 2022 Midterms ah cun, kum 2020 bantuk fih nung tut mi election bantuk kha a um ti lai lo”. Paradise Valley, Arizona ah, mi tampi nih Joe Biden president caah an thim mi kongah an nih ngaichih tuk cang, Trump thawngpang hi cu a linsa bak ko,\nTrump ttanhtu pawl nih, flag tampi he an uar ning le an hlam ning kong an tial mi an nih put.\nKum 2024 ah Republican lei in Presidential Candidate caah Trump hi 84% nih an duh, Republican lei in amah\na tei kho tu ding mi a tu dirhmun ah cun an um rih lo. Trump a bia chim mi zoh tikah, Nihin tiang Joe Biden nih a tei mi kha a cohlan bak lo i, ka sungh ti bia a chim duh bak lo. Zeidah a law te lai, Midterm Election ah teinak an hmuh ahcun, arak chim cia bantuk in Nancy Pelosi cungah zeimawh a tuah hrim lai ti zum a si cang.\nAruang cu, January ni 6 buainak a chuak hlan ah khan, Trump nih Nancy pelosi le Capitol Palik bawi sin ah,\nralkap tampi, 10,000 leng ka vun kuat lai aw tiah a rak ti hna, Natein, Nancy Pelosi le palik bawi nih an duh lo. Mah kongah Trump nih fiangtein a chim cang. Midterm Election ah teinak kan hmuh ahcun, mah vialte hi zeidah a ruang asi ti hlethlainak thatein kan tuah lai tiin. Cred-RTK


Lungrawk Taktak Asi: Coronavirus Kong A Hlatcuahmahmi Tuluk Scientist Nih Coronavirus Kong An Chimmi Cu Ṭih A Nung Tuk Hringhran A Poi Taktak Khi Asi – Chin World News Evening\nCorona virus/hrik kong a hlatcuahmahmi Tuluk Scientist nih COVID-19 hi hrik phundang ah aa thleng/mutated kho tiah an chim. Nain “thuk deuhpi in kan hlat rih a herh” tiah an phuan. Cubantuk in aa thleng duahmah khomi virus hna a si ahcun, a khamnak si/vaccine ser a har ngai lai. A khamnak pakhat an ser khawh ah, a phundang ah aa thleng manh lengmang lai tinak a si hnga. Mah virus cu a fim ngai hlah maw, ti ding phun khin a um.\nCucaah, mah Corona Virus hi “End Time Sign”/ caan donghnak hmelchunhnak hna a si sual hnga maw tiah lunghrinh dingin a um cang. Corona Virus in a thimi a ram in list zoh tikah China in aa thawh i, South Korea a phan. South Korea in Iran lei a kal i, Iran ah a thimi hi 291 an phan cang. Hlan lio ah US emnassy ah riantuantu pawl a rak tleiremh/hrenhkhumhtu hna lakah aa tel vemi ralbawipa zong a thah. Cun, Iran in tuhi Italy a phan i, sumilam 24 chung ah minung 168 in an thi i, tuhi a thimi dihlak 631 an phan cang. Italy cu China changtu ah an tla.\nCorona Virus a karh a rang ning, ichawnhh a fawi ning, le a thimi an tam ning tuak tikah khuaruahhar lei khi a si. Cucaah, “Cun Tuufa nih cun cakhenh palinak kha a phoih i saram nung palinak nih, “Ra,” a ti kha ka theih. Ka hun zoh i rangrau diapduap pakhat ka hmuh. A cung i aa citmi cu a min ah Thihnak a si i Hell nih a hnulei in a zulh. Vawlei cung cheu li cheu khat uknak nawl kha pek an si i ral in siseh, mangṭam in siseh, rai in siseh, sahrang in siseh, mi thah khawhnak nawl kha pek an si.” Revelation 6:7-8\nJesuh nih “Seven Seals” lak ah 4nk cazual/cakhenh kha a awn/open caah a si hnga maw? Tulio Corona Virus nih vawleipi a hnin ning hi a ti tuk. Stock Market a tla viar tikah business lei thiam pawl nihcun, ” Recession” a chuahter khawh an ti. An thin a pahng ngai. Cucaah, business a tlak lonak ding caah Cozah lutlai/politicians hna nih biatak tein mizapi thinphang lo ding messages pek an izuam. Recession/chawlehnak tlaknak nih a von peh ahcun “mangttam” hna nih a von zulh khawh rihmi a si tikah COVID-19 nihhin minung million in thihnak a chuahter khawhmi a si. Asinain Jesuh a ngeimi caahcun thinphang ding a umn lo. Credit: Zasang Cinzah


THAWNGTTHA TAKTAK A SI. AMBASSADOR LE SPECIAL ENVOY TIMI HI AN I KHAT LO – The Chinlung Post\nTHAWNGTTHA TAKTAK A SI. AMBASSADOR LE SPECIAL ENVOY TIMI HI AN I KHAT LO\nMarch 2, 2021 admin Knowledge 0\nTechnical tein cun, Ambassador le special envoy timi hi an ikhat lo. Aa dangmi an si. Aa khat in a hmangmi media cu an um lengmang ko. A tak ahcun, Ambassador hi a ngan deuh i, special envoy hi a fa deuh. Ambassador cu Head of State, ram pakhat i hruaitu/ president/ Prime Minister a aiawh, Head of State dirhmun in ram dang or UN ah a va ummi khi an si. Special Envoy hi ram pakhat/ organization pakhat aiawh/representative cu an si ve i, an dirhmun/ status cu “messenger” khan hi an si.\nDr Sasa cu CRPH nih UN ah special envoy in an thlah. UN ah CRPH a aiawh lai tinak a si. A aiawh ning ding cu,”messenger” dirhmun in a si hnga. New York UN ah Myanmar Ambassador Kyaw Moe Tun kha Min Aung Hlaing, Cozah thar aiawh in bia a chim te men lai tiah Vawleipi nih an zoh lio ah, ruah lopi in, NLD Cozah thar, CRPH in a von chim tikah “Good News” taktak a si.\nRalkap nih kan phuah an ti colh nain UN nihcun, Myanmar ram ambassador dirhmun in a um rih ko tiah an chim cang. Cucaah, Min Aung Hlaing nih amah aiawhtu ah a thar a von thlah dingmi hi UN nih cohlang lo khawh an si cang. Zeicatiah, MAH Cozah, State Administration Council hi, UN hrim nih an recognize lomi a si.\nUN ah Myanmar Ambassador Kyaw Moe Tun nih CRPH a von dirhkamhmi hi, CRPH nih special envoy ah an von thlah mi Dr Sasa caah thawngpang ttha taktak a si tiah ka ruah. Dr Sasa caah riantuan a fawi deuh chin chin lai. CRPH ca hrim ah UN ah hmun an ngei cia bantuk ah a cang fawn. Cucaah, Kawlram caah good news aa chap chin lengmang ko. Catialtu: Zasang Cinzah.\nUS Ummi Caah Thawngttha: $7000 Funeral Expenses Reimbursement Program. A thei ciami nan um ko lai nain a thei lomi caah siaherhnak he kan hrawmh chinmi hna a si. Covid-19 he a pehtlaimi zawtnak ruangah athi mi hna chung nih an dihmi phaisa chung in $7000 ngah khawhnak program a si. Mah program cu Federal Emergency Management Agency [ FIMA ] nih an tlaih chimi program a si.\nMah bawmhnak a ngah khomi hna cu income a tlawmmi hna low income family pawl nih hngah khawhmi a si. Cucaah nan chungkhat a thimi an um ahcun FIMA website ah information tlamtling deuh in hlathlai hnu ah sawk ding a si lai. A thei lomi caah share chin te ulaw. Credit: Salai Lai Ram Thang\nCOVID RUANGAH A NUNNAK ALIAMMI HNA NIH 7000 HMUH KHAWHNAK\nDAWTMI CCU SIANGHNGAKCHIA HNA CAAH THAWNGTHANHNAK